<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000223">O-000223/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96859">Ioan Enciu</PERSON>, <PERSON ID="38605">Iliana Malinova Iotova</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000223">Zadeva: Pristop Bolgarije in Romunije v schengensko območje</OBJECT><CONTENT><PARA>Člen 4(2) Pogodbe o pristopu k Evropski uniji določa, da morata Romunija in Bolgarija postati članici schengenskega območja, takoj ko izpolnita vse predpise, ki jih vključuje schengenski pravni red.</PARA><PARA>Po vstopu Romunije in Bolgarije v Evropsko unijo se je začel proces ocenjevanja pod vodstvom delovne skupine Sveta za schengensko evalvacijo, in sicer v zvezi z njunim izpolnjevanjem schengenskega pravnega reda na sedmih področjih: policijsko sodelovanje, varstvo zasebnih podatkov, vizumske in konzularne zadeve, zemeljske, zračne in morske meje in schengenski informacijski sistem. </PARA><PARA>Na podlagi pozitivnih ugotovitev delovne skupine za schengensko evalvacijo je Svet 9. junija 2011 sklenil, da Romunija in Bolgarija izpolnjujeta vse pogoje, ki jih določa schengenski pravni red. Tudi Parlament je v svoji resoluciji z dne 8. junija, ki jo je sprejela velika večina, potrdil, da sta državi pripravljeni na vstop v schengensko območje.</PARA><PARA>Kljub temu je Svet za Pravosodje in notranje zadeve 22. junija sklenil, da bo sklep o pristopu Romunije in Bolgarije v schengensko območje prestavil na neznani datum zaradi nasprotovanja dveh držav članic, ki trdita, da bi državi kandidatki morali izpolniti dodatna merila, ki jih schengenski pravni red ne predvideva. </PARA><PARA>1.  Romunija in Bolgarija sta s podpisom Pogodbe o pristopu prejeli seznam zahtev in jih izpolnili. Ali Svet meni, da je pošteno in razumno uporabiti dodatna merila, ki od začetka niso bila predvidena, in ki za prejšnje pristope niso veljala?</PARA><PARA>2.  Ali lahko Svet navede, katera so dodatna merila, ki jih morata izpolniti Romunija in Bolgarija, in kaj je pravna podlaga zanje?</PARA><PARA>3.  Kaj namerava storiti Svet kot naslednje? Kakšna je strategija in časovnica poljskega predsedstva?</PARA></CONTENT></QUEST>