<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000318">O-000318/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="28406">Miguel Portas</PERSON>, <PERSON ID="96820">Marisa Matias</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000318">Zadeva: Zunajozemeljski učinek zakonodaje tretjih držav in zakonodaja EU o varstvu osebnih podatkov</OBJECT><CONTENT><PARA>Zakonodaja tretje države ima lahko neposreden zunajozemeljski učinek na podjetja, državljane in rezidente za daljši čas na ozemlju EU. Taka zakonodaja je lahko v nasprotju z zakonodajo EU, na primer o varstvu osebnih podatkov. Ameriški zakoni o zdravstvenem varstvu (Medicare Act), izpolnjevanju davčnih obveznosti (FATCA), nadzoru s strani tujih obveščevalnih služb (FISA) in domovinski varnosti (Patriot Act), zahtevajo predložitev osebnih podatkov, ki so shranjeni v Evropi, organom ZDA.</PARA><PARA>1.  Ali Komisija meni, da lahko zakonodaja tretje države, kot so ti primeri ameriške zakonodaje, dejansko prevlada nad ustrezno zakonodajo EU o varstvu osebnih podatkov ter pravicami in jamstvi, ki jih ta jamči državljanom in podjetjem? Ali je Komisija seznanjena s kakšnimi drugimi primeri zakonodaj tretjih držav z zunajozemeljskim učinkom, ki je v nasprotju z ustrezno zakonodajo EU o varstvu osebnih podatkov in sorodnimi pravicami?</PARA><PARA>2.  Ali Komisija meni, da prenos osebnih podatkov v tretje države, kot zahtevajo zgoraj navedeni primeri ameriške zakonodaje, pomeni kršitev ustrezne zakonodaje EU o varstvu osebnih podatkov? </PARA><PARA>3.  Katere ukrepe bo Komisija sprejela brez odloga za reševanje vprašanj z ustreznimi organi ZDA in kaj bo naredila, da zaščiti in zastopa interese državljanov EU, rezidentov za daljši čas in podjetij s sedežem v EU?</PARA><PARA>4.  Katere ukrepe Komisija sprejela takoj, da zagotovi učinkovito izvrševanje pravil EU o varstvu osebnih podatkov in da zakonodaja tretje države ne bo prevladala nad zakonodajo EU ter tako izničila pravice in jamstva, ki jih ta zagotavlja?</PARA></CONTENT></QUEST>