<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000311">O-000311/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96891">Paolo De Castro</PERSON><BRK/>v imenu <COMMITTEE COMMID="2870">Odbora za kmetijstvo in razvoj podeželja</COMMITTEE></TI-AUTHOR></TI><OBJECT OBJID="OBJ000311">Zadeva: Izvajanje Direktiva 1999/74/ES o kokoših nesnicah</OBJECT><CONTENT><PARA>Uporaba neizpopolnjenih kletk za baterijsko rejo bo v skladu z Direktivo 1999/74/ES o zaščiti kokoši nesnic s 1. januarjem 2012 prepovedana. </PARA><PARA>Evropski parlament je v svojem poročilu z dne 5. maja 2010 (<ANCHOR ID="1" FAMILY="REPORT" TYPE="A7" YEAR="2010" NUMBER="0053">A7-0053/2010</ANCHOR>) pozval k hitremu izvajanju, da bi do roka leta 2012 dosegli zastavljene cilje. V svoji resoluciji z dne 16. decembra 2010 [<ANCHOR ID="2" FAMILY="TA" TYPE="P7-TA" YEAR="2010" NUMBER="0493">P7_TA-PROV(2010)0493</ANCHOR>] je pozval Komisijo, naj razjasni razmere v državah članicah in najpozneje do 1. marca 2011 razkrije ukrepe, ki jih namerava sprejeti, da bi zagotovila skladnost z direktivo, ter naj poišče rešitev za tiste rejce, ki so sicer začeli postopek prehoda na nove baterijske sisteme ali alternativne sisteme reje, vendar tega postopka ne bodo končali pred 1. januarjem 2012.</PARA><PARA>Komisar Dalli je na seji Odbora za kmetijstvo in razvoj podeželja 5. oktobra najavil stroge ukrepe, za katere bi moral poiskati pravno podlago: jajca, ki se bodo po 1. januarju 2012 še vedno pridobivala v baterijski reji, se bodo smela uporabljati samo na matičnem ozemlju in zgolj za predelavo. Komisijo sprašujem, ali je bila opredeljena ustrezna pravna podlaga za to? Če je bila, ali so ti ukrepi dokončni?</PARA><PARA>Glede na to, da se rok nezadržno bliža, ali lahko Komisija in države članice pojasnijo, katere ukrepe so sprejele za zagotovitev skladnosti? Kako bo Komisija zagotovila, da bo na notranjem trgu zadostna ponudba jajc ter da bodo za jajca, uvožena iz držav zunaj EU, veljali enakovredni standardi kot za evropske rejce? </PARA><PARA>Ali je Komisija pridobila nove podatke od držav članic, ki do nedavnega še niso posredovale informacij o stanju glede izvajanja, in kaj namerava storiti, da bo odpravila to pomanjkljivost?</PARA><PARA>Ali lahko Komisija priskrbi ocene o pričakovanih trgovinskih motenj in konkurenčnih razlikah med državami članicami, ko bodo do 1. januarja 2012 dosegle skladnost, v primerjavi s tistimi, ki ne bodo zmogle spoštovati roka, če ne bodo nemudoma ukrepale?</PARA><PARA>Katere lekcije je Komisija pridobila v zvezi z izvajanjem, upoštevaje, da je bila direktiva sprejeta leta 1999 in da so bile države članice seznanjene z rokom 1. januarja 2012?</PARA></CONTENT></QUEST>