<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0080">O-0080/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="30099">Viktória Mohácsi</PERSON>, <PERSON ID="4740">Marco Cappato</PERSON>, <PERSON ID="28246">Alexander Alvaro</PERSON>, <PERSON ID="28266">Sophia in 't Veld</PERSON>, <PERSON ID="4529">Baroness Sarah Ludford</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28411">Ignasi Guardans Cambó</PERSON>, <PERSON ID="37324">Adina-Ioana Vălean</PERSON>, <PERSON ID="39713">Renate Weber</PERSON> in <PERSON ID="1473">Gérard Deprez</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0080">Zadeva: Oblikovanje baze podatkov s prstnimi odtisi Romov v Italiji</OBJECT><CONTENT><PARA>Italijanski minister za notranje zadeve je v času predstavitve v ustavnem odboru italijanskega parlamenta domnevno izjavil, da policija zbira prstne odtise Romov v okviru niza pregledov, ki se izvajajo v romskih naseljih v večjih mestih, in da se prstni odtisi jemljejo tudi mladoletnim. Kaže, da italijanski organi kazenskega pregona te podatke hranijo v novo oblikovani posebni bazi podatkov pod nadzorom prefektov, ki so bili imenovani za izredne komisarje glede nujnega vprašanja Romov in imajo izredna pooblastila. Namen in cilji te baze podatkov, dostop do nje ter druga zagotovila glede varstva podatkov še niso bila pojasnjeni. Minister je v času predstavitve domnevno izjavil, da to zbiranje ni etnične narave, ampak je odvzem prstnih odtisov predviden za vse prebivalce (v naseljih), tudi za mladoletne, da bi se izognili pojavom, kot je prosjačenje: končni cilj je omogočiti tistim, ki ostanejo, da živijo v sprejemljivih razmerah, značilnih za civilizirano družbo.</PARA><PARA>Je Komisija seznanjena z oblikovanjem baze podatkov o Romih v Italiji? Ali Komisija ne meni, da je takšna baza podatkov rasnega in etničnega izvora, saj se prstni odtisi zbirajo le pri Romih, italijanskim državljanom pa ni treba opraviti podobnega postopka? Ali Komisija ne meni, da to predstavlja očitno diskriminacijo na podlagi rase, etnične pripadnosti in državljanstva? Ali Komisija ne meni, da zbiranje prstnih odtisov Romov in oblikovanje baze podatkov o njih pomeni kršenje človekovih pravic in temeljnih svoboščin, načela enakosti in nediskriminacije, pravice do zasebnosti in pravil o varstvu podatkov, ki so priznani v Evropski konvenciji o človekovih pravicah in v zadevni sodni praksi, Listini EU o temeljnih pravicah, pogodbah EU in zlasti v členu 6 Pogodbe o EU, v političnih pooblastilih iz člena 12 (prepoved diskriminacije na podlagi narodnosti) in člena 13 Pogodbe o EU (prepoved diskriminacije na podlagi rase in etničnega izvora) ter tudi v direktivi o enakem obravnavanja oseb ne glede na raso ali narodnost (2000/43/ES)<FNREF FNIDREF="FN1"/>  in v direktivi o prostem gibanju (2004/38/ES)<FNREF FNIDREF="FN2"/>? Bo Komisija izrazila svojo zaskrbljenost pred italijansko vlado in kako namerava zagotoviti, da bo sedanji položaj Romov v Italiji obravnavan v skladu z evropskimi standardi na področju človekovih pravic in temeljnih svoboščin?</PARA><FN FNID="FN1">  UL L 180 z dne 19.7.2000, str. 22.</FN><FN FNID="FN2">  UL L 158 z dne 30.4.2004, str. 77.</FN></CONTENT></QUEST>