<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000028">O-000028/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="38605">Iliana Malinova Iotova</PERSON>, <PERSON ID="96859">Ioan Enciu</PERSON>, <PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON>, <PERSON ID="96807">Ivailo Kalfin</PERSON>, <PERSON ID="34232">Kristian Vigenin</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000028">Zadeva: Kršitve človekovih pravic in prava o zasebnosti v Bolgariji</OBJECT><CONTENT><PARA>Iz najnovejših poročil o zlorabi državnega prisluškovanja v Bolgariji je razvidno, da se je število primerov prisluškovanja v letu 2010 povečalo na okrog 20.000, kar je dvakrat več kot leta 2009.</PARA><PARA>Zaradi sklepa bolgarske vlade, da zapre Neodvisni urad za nadzor nad posebnimi obveščevalnimi okrepi, v Bolgariji ni več legitimnega nadzora nad prisluškovalnimi dejavnostmi bolgarske tajne službe.</PARA><PARA>Posledično se kot dokazno gradivo na sodiščih uporabita le dva odstotka vsega posnetega materiala, ostali posnetki pa se hranijo dalj, kot je z zakonom dovoljeno, in se izrabljajo za politične namene.</PARA><PARA>Pred nedavnim se je pripetilo več podobnih primerov, v katerih je bila pod vprašajem pravica do varstva osebnih podatkov tudi v drugih državah članicah EU, zlasti v povezavi s policijskim in pravosodnim sodelovanjem v kazenskih zadevah.</PARA><PARA>Ob upoštevanju člena 8 Listine Evropske unije o temeljnih pravicah, člena 16 Pogodbe o delovanju Evropske unije, Evropske konvencije o človekovih pravicah, Konvencije 108 Sveta Evrope in Direktive 95/46/ES o varstvu osebnih podatkov, ali namerava Komisija</PARA><PARA>- sprejeti ukrepe, s katerimi bi zahtevala vse potrebne podatke o prisluškovalnih dejavnostih, ki jih izvaja bolgarska vlada, da bi preverila njihovo zakonitost in upoštevanje nacionalnega prava in prava EU o varstvu podatkov, vključno z Listino o temeljnih pravicah in Direktivo 95/46/ES?</PARA><PARA>- pripraviti novo, učinkovitejšo zakonodajo na področju varstva podatkov, ki bo temeljila na Direktivi 95/46/ES in ki bo izboljšala raven varstva osebnih podatkov, ki so ga deležni državljani EU, tudi pri policijskem in pravosodnem sodelovanju v kazenskih zadevah, da bi vzpostavili stroge skupne evropske standarde za varstvo podatkov in preprečili nadaljnje zlorabe pooblastil in kršitve človekovih pravic?</PARA></CONTENT></QUEST>