<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0074">O-0074/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1352">Enrique Barón Crespo</PERSON>, v imenu <COMMITTEE COMMID="810">Odbora za mednarodno trgovino</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0074">Zadeva: Pravila o poreklu blaga v preferencialnih trgovinskih režimih (<ANCHOR ID="1" FAMILY="COM" YEAR="2005" NUMBER="0100">KOM(2005)0100</ANCHOR> končno)</OBJECT><CONTENT><PARA>Sporočilo o pravilih o poreklu blaga v preferencialnih trgovinskih režimih (<ANCHOR ID="2" FAMILY="COM" YEAR="2005" NUMBER="0100">KOM(2005)0100</ANCHOR> končno) predstavlja strategijo Komisije za vzpostavitev novih, poenostavljenih pravil o poreklu blaga za preferencialne trgovinske režime EU s tretjimi državami. Sporočilo opredeljuje naslednja cilja reforme: <BRK/></PARA><PARA><LIST TYPE="UL"><ITEM>poenostaviti in ublažiti pravila   o poreklu blaga z uporabo enega samega merila, ki bo temeljilo na določenem   pragu dodane vrednosti, in z okrepitvijo regionalne kumulacije, <BRK/></ITEM></LIST></PARA><PARA><LIST TYPE="UL"><ITEM>izboljšati upoštevanje novih   pravil med državami upravičenkami. <BRK/></ITEM></LIST></PARA><PARA>Parlament želi dodatne informacije v zvezi z naslednjimi vidiki tega sporočila: <BRK/></PARA><PARA>Poenostavitev bo, glede na sporočilo,   temeljila na &quot;zanesljivih ekonomskih analizah&quot; in &quot;simulaciji&quot;.   Ali lahko Komisija te analize posreduje Parlamentu in obrazloži svoj   načrt in predvidevanja v zvezi s simulacijami? Ali bo Komisija zaprosila   Parlament za sodelovanje pri določanju pragovnih vrednosti (v odstotkih)   za proizvode, sektorje, geografske regije in skupine držav? <BRK/></PARA><PARA>Pri izvozu iz držav   v razvoju pravila EU o poreklu blaga zaradi prevelikih omejitev in zapletenih   upravnih postopkov pogosto niso izpolnjena. Evropski parlament vztraja,   da je treba ublažiti zahteve (minimalne operacije ali postopki) za podelitev   porekla blagu. V zvezi s predlogom za olajšanje regionalne kumulacije,   katera merila namerava Komisija uporabiti za določitev praga, s katerim   bo zagotovila dejansko ublažitev pravil o poreklu za države v razvoju? <BRK/></PARA><PARA>Večji del preferencialnega   uvoza je geografsko koncentriran. Od 177 držav upravičenk splošnega   sistema preferencialov predstavlja šest največjih dobaviteljev več kot   polovico, Kitajska pa eno tretjino preferencialnega uvoza. Ali Komisija   razmišlja o možnosti uvedbe medregionalne kumulacije za ves uvoz iz   držav v razvoju v okviru istega preferencialnega trgovinskega režima?   Ali je Komisija preučila morebitno vlogo medregionalne kumulacije pri   okrepitvi regionalne integracije kot tudi medregionalnih trgovinskih   povezav med skladnimi skupinami držav v razvoju? Katere regije bodo   najverjetneje dodane tistim, ki že imajo možnost regionalne kumulacije   v splošnem sistemu preferencialov? <BRK/> <BRK/></PARA></CONTENT></QUEST>