<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000025">O-000025/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="26851">Nikolaos Chountis</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000025">Zadeva: Učinek sodbe Evropskega sodišča za človekove pravice v primeru M.S.S. proti Belgiji in Grčiji (vloga št. 30696/09) o delovanju uredbe Dublin II</OBJECT><CONTENT><PARA>Veliki senat Evropskega sodišča za človekove pravice je 21. januarja 2011 razglasil dolgo pričakovano sodbo v primeru M.S.S. proti Belgiji in Grčiji (vloga št. 30696/09). Evropsko sodišče za človekove pravice je v svoji sodbi med drugim ugotovilo, da zaradi pomanjkljivosti azilnega postopka v Grčiji izgoni v Grčijo (v okviru uredbe Dublin II) pomenijo očitno kršenje Evropske konvencije o človekovih pravicah. V skladu s sodbo Sodišča država članica, v tem primeru Belgija, krši (med drugim) člena 3 in 13 Evropske konvencije o človekovih pravicah, če prosilce za azil izpostavlja azilnemu postopku v Grčiji. </PARA><PARA>V zvezi z zgoraj navedenim:</PARA><PARA>1. Ali se Komisija strinja, da sodba v primeru M.S.S. proti Belgiji in Grčiji ponazarja medsebojno povezanost različnih direktiv v okviru tako imenovanega svežnja o azilu in da je lahko edina posledica razveljavitve tega svežnja pomanjkljiv in nedelujoč skupni evropski azilni sistem? Ali ta sodba z drugimi besedami ne kaže, da je treba sprejeti sveženj o azilu v celoti, ne pa z umetnim razdrobljenim pristopom?</PARA><PARA>2. Ali lahko Komisija navede, kakšne konkretne posledice bo imela ta sodba pri izvajanju uredbe Dublin II? Ali meni, da je treba na podlagi te sodbe ponovno oceniti temeljna načela uredbe Dublin II? Ali namerava v kratkem izvesti tovrstno ponovno ocenjevanje ter o postopku in izidu obvestiti Parlament?</PARA><PARA>3. Ali namerava Komisija tiste države članice, ki še niso same začasno ustavile predaje Grčiji, pozvati, naj to storijo, dokler se ne izvede tovrstna ponovna ocena?</PARA></CONTENT></QUEST>