<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000260">O-000260/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="23868">Monika Flašíková Beňová</PERSON>, <PERSON ID="2295">Hannes Swoboda</PERSON>, <PERSON ID="4519">Claude Moraes</PERSON>, <PERSON ID="96812">Juan Fernando López Aguilar</PERSON>, <PERSON ID="96832">Kinga Göncz</PERSON>, <PERSON ID="28171">Emine Bozkurt</PERSON>, <PERSON ID="96859">Ioan Enciu</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000260">Zadeva: Položaj Romov v državah članicah</OBJECT><CONTENT><PARA>V okviru EU za nacionalne strategije vključevanja Romov, ki ga je aprila 2011 predložila Komisija, je določen skupni niz načel in ciljev, ki jih je treba uresničiti na nacionalni in evropski ravni. V okviru se države članice poziva, naj svoje nacionalne romske strategije prilagodijo ciljem tega okvira. Države članice morajo svoje strategije posodobiti in jih do konca decembra 2011 predložiti Komisiji. Splošni cilj teh strategij je, da se do leta 2020 odpravi izključevanje Romov. V nekaterih državah članicah politik vključevanja ne izvajajo, nacionalni, regionalni in lokalni organi pa celo sprejemajo diskriminatorne in nedemokratične ukrepe. V drugih državah članicah so pogosti rasistični, diskriminatorni in včasih nasilni napadi na Rome, nacionalni organi pa ne ukrepajo učinkovito.</PARA><PARA>Kako se Komisija odziva na kršenje temeljnih pravic Romov v državah članicah, zlasti njihove pravice do prostega gibanja in prebivanja? Kako Komisija državam članicam pomaga pri oblikovanju nacionalnih strategij in kako so se doslej odzvale države članice? Kako Komisija spremlja incidente proti Romom, do katerih prihaja po vsej Evropi? S katerimi ukrepi namerava nacionalnim organom pomagati pri obravnavanju vprašanja napadov na Rome in njihovemu preprečevanju? Kako namerava Komisija povečati ozaveščenost med predstavniki Romov ter jih dejansko vključiti v oblikovanje in izvajanje teh strategij?</PARA></CONTENT></QUEST>