<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0086">O-0086/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="28266">Sophia in 't Veld</PERSON>, <PERSON ID="97129">Luigi de Magistris</PERSON>, <PERSON ID="96945">Marietje Schaake</PERSON>, <PERSON ID="96677">Cecilia Wikström</PERSON>, <PERSON ID="96692">Leonidas Donskis</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="97203">Ramon Tremosa i Balcells</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0086">Zadeva: "Zakon za utišanje medijev" v Italiji</OBJECT><CONTENT><PARA>V italijanskem parlamentu poteka razprava o predlogu Berlusconijeve vlade za spremembo zakona o prisluhih telefonskih pogovorov (zlasti glede meril in postopkov za pooblastilo, vrste kaznivih dejanj, zajetih v zakonu, elektronskega nadzora, trajanja pooblastila za prisluhe, uporabe informacij v zvezi z drugimi kaznivimi dejanji, ki so bile pridobljene s prisluhi, in izvzetja poslancev in duhovnikov iz zakona) in omejevanju možnosti objave magnetogramov prisluhov z določitvijo strogih kazni za medije, tudi novejše, ki v obdobju pred pripravljalnim narokom, ki v Italiji lahko traja od tri do šest, včasih celo deset let, objavijo informacije o sodnih preiskavah.</PARA><PARA>Novi osnutek zakonodaje v Italiji povzroča precejšnje skrbi: nacionalno združenje sodnikov in državnih tožilcev je izrazilo bojazen, da bi zakon oslabil moč razpoložljivih orodij za preprečevanje kriminala in zaščito varnosti državljanov. Pri italijanskem združenju izdajateljev časopisov, nacionalnem združenju italijanskega tiska in novinarskem združenju pa so zakon označili za „zakon za utišanje medijev“ ter še zlasti kritizirali visoke predvidene kazni. Glede predlaganih sprememb so izrazili skrb tudi organi ZDA, vključno s pomočnikom državnega tožilca Lannyjem Breuerjem.</PARA><PARA>1.  Ali Komisija meni, da so predlagane spremembe italijanskega zakona o prisluhih sorazmerne in skladne z evropskimi standardi o svobodi informiranja, svobodi medijev in pravici državljanov do obveščenosti, kot jih zagotavljajo člen 11 Listine EU o temeljnih pravicah, člen 10 Evropske konvencije o človekovih pravicah ter ustrezna sodna praksa?</PARA><PARA>2.  Ali so po mnenju Komisije predlagane spremembe združljive s cilji EU o preprečevanju kriminala v Evropi?</PARA><PARA>3.  Ali Komisija meni, da so predlagane spremembe, katerih cilj je po izjavah predlagateljev preprečevanje kršitev tajnosti postopka in varovanje zasebnosti, sorazmerne, če upoštevamo učinek, ki ga bodo imele v praksi, tj. je občutno omejevanje dejavnosti kazenskega pregona, s katerimi država s preprečevanjem in zatiranjem kriminala zagotavlja varnost državljanov, ter omejevanje svobode informiranja?</PARA><PARA>4.  S katerimi ukrepi bo Komisija zagotovila, da bodo v Italiji in v EU zagotovljene svoboda informiranja, svoboda izražanja in svoboda tiska, ter da bo boj proti organiziranemu kriminalu učinkovit?</PARA></CONTENT></QUEST>