<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0143">O-0143/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON>, <PERSON ID="96832">Kinga Göncz</PERSON>, <PERSON ID="96952">Sylvie Guillaume</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0143">Zadeva: Baze podatkov o rasnem in etničnem izvoru v Evropski uniji</OBJECT><CONTENT><PARA>Komisija je 29. septembra 2010 izjavila, da bo Franciji poslala uradni opomin z zahtevkom, da v svojo zakonodajo v celoti prenese direktivo o prostem gibanju, razen če do 15. oktobra 2010 zagotovi osnutke ukrepov za prenos in podroben časovni okvir za prenos, ter pismo s podrobnimi vprašanji o praktični uporabi političnih zagotovil francoskih oblasti, s katerimi bodo v celoti zagotavlile učinkovito in nediskriminatorno uporabo zakonodaje EU v skladu s Pogodbami in Listino EU o temeljnih svoboščinah<FNREF FNIDREF="FN1"/>, vključno v zvezi z obdobjem uporabe okrožnice s 5. avgusta 2010, izrecno usmerjene proti Romom – ne glede na dokaze o etnični in rasni pogojenosti izgonov, na podlagi katerih je Parlament v svoji resoluciji pozval Komisijo, naj ukrepa zoper francoske oblasti, med drugim zaradi diskriminacije.</PARA><PARA>Po nedavnem poročanju medijev francoska žandarmerija uporablja bazo podatkov o Romih in popotnikih, imenovano MENS<FNREF FNIDREF="FN2"/>. Nevladne organizacije so vložile pritožbo zaradi vzpostavitve nezakonite in neprijavljene baze podatkov za shranjevanje osebnih podatkov o rasnem in etničnem izvoru ter napovedale nadaljnje pritožbe na CNIL<FNREF FNIDREF="FN3"/> in HALDE<FNREF FNIDREF="FN4"/>, francoske oblasti pa obstoj takšne baze podatkov zanikajo. Minister za priseljevanje je tudi pred tem naznanil, da bodo biometrični podatki o izgnanih Romih shranjeni v bazi podatkov OSCAR<FNREF FNIDREF="FN5"/> in tudi v bazi podatkov EDVIGE/EDVIRSP<FNREF FNIDREF="FN6"/>, ki se ravno vzpostavlja. Po poročanjih tudi Nizozemska in druge države EU shranjujejo podatke o etničnem in rasnem izvoru. Ob tem Svet razpravlja o osnutku sklepov o „potujočih kriminalnih skupinah“ po zelo dvoumnih pogojih in ne da bi o tem obvestil Parlament.</PARA><PARA>Ob upoštevanju novih dokazov o obstoju baze podatkov MENS v Franciji, kaj bo storila Komisija, da bi preverila te informacije? Če ugotovi, da omenjena baza podatkov krši načelo nediskriminacije, katere ukrepe bo sprejela, da to odpravi, in ali bo preučila možnost sprožitve postopkov za ugotavljanje kršitev zoper Francijo?</PARA><PARA>Glede na nedavna dogajanja v drugih državah članicah v zvezi z vzpostavljanjem ali obstojem baz podatkov na podlagi etničnega in rasnega izvora, ali bo Komisija sprožila preiskavo, da bi zbrala dodatne informacije o tovrstnih bazah podatkov in preverila njihovo zakonitost v skladu z načelom nediskriminacije?</PARA><PARA>Kaj bo Komisija storila za zagotovitev, da države članice v njihovih upravnih postopkih in postopkih kazenskega pregona ne bodo uporabljale etničnega profiliranja?</PARA><FN FNID="FN1">  http://europa.eu/rapid/pressReleasesAction.do?reference=IP/10/1207.</FN><FN FNID="FN2">  „Potujoče etnične skupine“, ki jo upravlja Centralni urad za preprečevanje popotniške kriminalitete (OCLDI).</FN><FN FNID="FN3">  Državna komisija za varovanje podatkov.</FN><FN FNID="FN4">  Visoka oblast za preprečevanje diskriminacije in za enakost.</FN><FN FNID="FN5">  „Orodje za statistične podatke in nadzor v zvezi s pomočjo pri vračanju“ [Outil de Statistiques et de Contrôle de l'Aide au Retour], v katerem se hranijo digitalne fotografije in 10 prstnih odtisov. V parlamentarnem poročilu iz leta 2009 je bil razkrit obstoj še ene baze podatkov (STIC - Canonge), v kateri se shranjujejo podatki o etničnem in rasnem izvoru.</FN><FN FNID="FN6">  ‘Exploitation documentaire et valorisation de l'information générale/ Exploitation documentaire et valorisation de l'information relative à la sécurité publique’.</FN></CONTENT></QUEST>