<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0040">O-0040/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="97230">Kristiina Ojuland</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0040">Zadeva: Na načelih pravne države temelječ pristop do odnosov med EU in Rusijo na področju energije</OBJECT><CONTENT><PARA>Leta 2008 so se začela pogajanja o novem sporazumu med Evropsko unijo in Rusijo. Vendar je avgusta 2009 Ruska federacija EU uradno obvestila, da ne namerava postati pogodbenica pogodbe o energetski listini in protokola o energetski učinkovitosti in s tem povezanimi okoljskimi vidiki. Posledica tega je bilo prenehanje začasne uporabe pogodbe in protokola v Rusiji 18. oktobra 2009. Investicije v energetski sektor po tem, ko je Rusija leta 1994 podpisala pogodbo, bodo zaradi določb pogodbe zavarovane naslednjih 20 let, vse nove tuje investicije, ki so bile opravljene po 18. oktobru 2009, pa ne bodo upravičene do visoke ravni zaščite, ki jo zagotavlja pogodba.</PARA><PARA>Novembra 2009 je ad hoc razsodišče pod okriljem Stalnega arbitražnega sodišča s sedežem v Haagu v zadevi, ki jo je sprožila večina delničarjev nekdanje družbe Yukos Oil, odločilo, da je pogodba o energetski listini za Rusijo zavezujoča, čeprav je duma ni ratificirala. Odločitev je potrdila pomen pravno zavezujočih mehanizmov za energetski sektor, saj delničarji Yukosa iz ZDA, ki niso zajeti v pogodbi, od omenjene nedavne odločitve razsodišča nimajo koristi. </PARA><PARA>V okviru potekajočih pogajanj o novem sporazumu in ob upoštevanju zgoraj opisanih dogodkov: </PARA><PARA><LIST TYPE="UL"><ITEM>Kako namerava Svet zagotoviti, da bo pristop do odnosov med EU in Rusijo na področju energije, trdno utemeljen na načelih pravne države?</ITEM><ITEM>Ali si bo Svet prizadeval za pravno zavezujoče določbe v novem sporazumu, ki bodo enako trdne kot tiste v pogodbi o energetski listini?</ITEM><ITEM>Kako lahko Svet zagotovi, da bodo evropske družbe, ki od oktobra 2009 investirajo in poslujejo v ruskem energetskem sektorju, obravnavane pregledno in ob upoštevanju pravne varnosti?</ITEM></LIST></PARA></CONTENT></QUEST>