<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000194">O-000194/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="1965">Jan Mulder</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96710">Jens Rohde</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000194">Zadeva: Zmanjševanje razkoraka med protikorupcijsko zakonodajo in realnostjo</OBJECT><CONTENT><PARA>Komisija je 6. junija 2011 sprejela sveženj ukrepov za boj proti korupciji v EU, ki po ocenah znaša kar okrog 1 % BDP EU (120 milijard EUR letno) ter zelo negativno in škodljivo vpliva na gospodarstvo in finance EU ter držav članic, na konkurenco in notranji trg ter na zaupanje v demokratične institucije in politično vodstvo. Ta protikorupcijski zakonodajni sveženj vsebuje: 1. sporočilo o boju proti korupciji v EU, ki navaja, da je izvajanje pravnega okvira za boj proti korupciji neuravnoteženo in nezadovoljivo, da je izvrševanje nezadostno in da ni dovolj trdne politične zaveze za boj proti korupciji; predlog o oblikovanju novega mehanizma za spremljanje, v okviru katerega bi bila Komisija zadolžena za pripravo polletnega poročila o boju proti korupciji v EU, ter večji poudarek na boju proti korupciji v vseh ustreznih politikah EU; 2. sklep o ustanovitvi mehanizma EU za poročanje o boju proti korupciji, prvo poročilo o tem pa naj bi bilo objavljeno v letu 2013, nato pa dvakrat letno; 3. poročilo o izvajanju Okvirnega sklepa Sveta 2003/568/PNZ o boju proti korupciji v zasebnem sektorju, ki razkriva, da je prenos v državah članicah še vedno nezadovoljiv; 4. poročilo o podrobnostih sodelovanja EU v skupini držav proti korupciji Sveta Evrope (GRECO).</PARA><PARA>Čeprav pozdravljamo te pobude, ki jasno kažejo namero Komisije, da bo okrepila boj EU proti korupciji, vendar hkrati niso zakonodajne narave, prosimo Komisijo, naj pojasni:</PARA><PARA>- kako bo zagotovila, da se že veljavna evropska in mednarodna zakonodaja v celoti, pravilno in učinkovito izvaja v državah članicah in se po potrebi tudi okrepi? </PARA><PARA>- katere nove zakonodajne pobude so potrebne, da bi zagotovili učinkovit boj držav članic proti korupciji z ostrejšimi sankcijami in ukrepi?</PARA><PARA>- ali namerava na podlagi člena 83(1) PDEU predlagati minimalna pravila o opredelitvi korupcije, konflikta interesov in o ustreznih kaznih, glede na čezmejne učinke korupcije in njen vpliv na notranji trg?</PARA><PARA>- ali predlaga krepitev preglednosti, ki je učinkovito sredstvo za boj proti korupciji, in kako bi bilo po njenem mnenju to mogoče doseči?</PARA><PARA>- ali namerava v tem procesu sodelovati s Parlamentom in kako bo potekalo morebitno sodelovanje?</PARA></CONTENT></QUEST>