<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000096">H-000096/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: marec 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28257">Ivo Belet</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000096">Zadeva: Nadomestno materinstvo</OBJECT><CONTENT><PARA>Številne zdravstvene raziskovalne ustanove v EU pomagajo parom pri uresničenju njihovih sanj o otroku s pomočjo nadomestnega materinstva. Ta reprodukcijska metoda je v številnih državah članicah odobrena ali določena z zakonom, v drugih državah članicah pa je z zakonom prepovedana in zato kazniva. Ta neenaka pravna obravnava v EU spodbuja nezakonito trgovino, tudi in zlasti v tretje države. V EU je o tej občutljivi temi potrebno doseči usklajeno stališče.</PARA><PARA>Ali lahko Komisija predstavi pregled zakonskih ureditev 27 držav članic glede nadomestnega materinstva?</PARA><PARA>Ali je Komisija pripravljena, ob dolžnem spoštovanju načela subsidiarnosti, začeti z iskanjem načina za boljšo usklajenost v EU v kratkem času?</PARA><PARA>Kako Komisija gleda na stališče, da je nadomestno materinstvo sprejemljivo le, ko je to z medicinskega stališča potrebno?</PARA><PARA>Ali Komisija meni, da bi morali imeti otroci, rojeni s pomočjo metode nadomestnega materinstva, podobno pravno zaščito kot posvojeni otroci?</PARA></CONTENT></QUEST>