<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0050">O-0050/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1913">Evelyne Gebhardt</PERSON>, <PERSON ID="2048">Herbert Bösch</PERSON>, <PERSON ID="38845">Pierre Pribetich</PERSON>, <PERSON ID="40818">Jan Cremers</PERSON> in <PERSON ID="2286">Harald Ettl</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0050">Zadeva: Težave podjetij iz držav članic EU pri izvajanju storitev v Švici</OBJECT><CONTENT><PARA>1. junija 2002 je začelo veljati več dvostranskih sporazumov med Švico in Evropsko unijo na področju prostega pretoka in prevoza potnikov. Ti sporazumi odpirajo švicarski trg za izvajalce storitev iz držav članic EU ter trge držav članic EU za švicarske izvajalce storitev. Za varstvo švicarskih delavcev in delavcev, ki so napoteni iz držav članic EU, švicarski zakon o napotitvi predvideva, da je treba upoštevati švicarske standarde glede plačila in socialnega varstva. Pripravljavci vprašanja to izrecno pozdravljajo, vendar se v praksi porajajo številne težave, ki po nepotrebnem otežujejo izvajanje storitev. Tuji izvajalci le s težavo ugotovijo, katera s kolektivno pogodbo določena minimalna plača velja v kateri panogi v posameznem kantonu, v katerem se izvajajo storitve. Njihovo izvajanje ovirata tudi s tem povezana pravna negotovost in nepreglednost. Boljša preglednost in večja usklajenost sta v interesu tako švicarskih kot tujih podjetij in delavcev, ki delajo v Švici. Zaradi tega bi morala tuja podjetja, ki želijo opravljati dejavnosti v Švici, še pred vstopom v to državo zahtevati pojasnila o delovni zakonodaji in kolektivnih pogodbah, ki veljajo v njej.</PARA><PARA>Načeloma se podjetniki iz obmejnih regij pritožujejo, da se tolmačenje zakonov med kantoni močno razlikuje. Tuja podjetja imajo težave predvsem zaradi obvezne prijave ponudnikov storitev osem dni pred začetkom dela, kot je določeno v švicarskem zakonu o napotitvi delavcev.</PARA><PARA>Švicarski državni sekretariat za gospodarstvo (SECO) si v okviru trinacionalne delovne skupine za lažje izvrševanje zakona o napotitvi prizadeva za večjo preglednost in poenostavitev postopkov za tuje izvajalce storitev.</PARA><PARA>Ali Evropska komisija vidi možnosti, kako bi lahko pripomogla k temu, da bi prednosti, ki jih ponuja prosti pretok storitev s Švico, v prihodnje bolje izkoristili?</PARA></CONTENT></QUEST>