<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000282">O-000282/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28243">Jorgo Chatzimarkakis</PERSON>, <PERSON ID="2155">Sir Graham Watson</PERSON>, <PERSON ID="97076">Corinne Lepage</PERSON>, <PERSON ID="34249">Filiz Hakaeva Hyusmenova</PERSON>, <PERSON ID="96683">Carl Haglund</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000282">Zadeva: Evropsko ribogojstvo </OBJECT><CONTENT><PARA>90 % evropskih ribolovnih virov je preobremenjenih z ribolovom, zato je evropska poraba rib zelo odvisna od uvoza iz tretjih držav ter od ribiških sporazumov z njimi. Pomembna rešitev je širitev ribogojstva v Evropski uniji in zunaj nje. Danes skoraj petina rib, namenjenih za prehrano, prihaja iz ribogojnic.</PARA><PARA>V svojem predlogu za reformo skupne ribiške politike z dne 13. julija 2011 Komisija opozarja, da je eden največjih problemov sedanje skupne ribiške politike nezadostna razvitost ribogojstva v Uniji, ter meni, da ribogojstvo prispeva k zanesljivi preskrbi s hrano in zaposlovanju. Vendar v istem predlogu Komisija ne omenja potrebe po kakovostnih merilih za ribogojstvo.</PARA><PARA>1. Ker obstaja soglasnost o pomenu ribogojstva, ali bo Komisija zagotovila zadostna in lahko dostopna sredstva za razvoj trajnostnega ribogojstva?</PARA><PARA>2. Če upoštevamo, da:</PARA><PARA> – je ribogojstvo v skupni pristojnosti držav članic in Unije ter</PARA><PARA> – da bodo nezavezujoče strateške smernice Unije temelj za večletne nacionalne strateške načrte,</PARA><PARA> kako se bodo v vsej Uniji zagotovila kakovostna merila, ki bodo upoštevala socialni in ekološki vpliv kot na primer onesnaževanje podtalnice? Kako lahko Komisija zagotovi, da bodo države članice dosegale merila Unije?</PARA><PARA>3. Evropski parlament sicer pozdravlja ustanovitev svetovalnih odborov za ribogojstvo, vendar kako bo lahko vplival na postopek ustanavljanja?</PARA><PARA>4. Večina rib iz ribogojnic spada med mesojedke. Katere ukrepe je treba sprejeti kot zagotovilo, da je njihovo hranjene ustrezno in da ne škodljivo vpliva na prostoživeče ribe, zlasti na njihovo razmnoževanje? Ali Komisija ve, da se mesojede ribe čedalje bolj pitajo s kulturnimi rastlinami, ki ne ustrezajo njihovim naravnim prehrambnim navadam? Ali Komisija meni, da ima to lahko nevarne posledice za zdravje rib in/ali potrošnikov?</PARA><PARA>5. Ribe iz ribogojstva se uvažajo tudi iz držav, kjer se evropska merila, na primer ekološka merila ali merila v zvezi z dobrim počutjem živali, ne vedno ali učinkovito izvajajo. Kateri ukrepi so bili sprejeti, da se evropskim potrošnikom zagotovi, da so ribe za njihovo prehrano gojene v sprejemljivih pogojih?</PARA></CONTENT></QUEST>