<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0090">O-0090/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="96883">Eva Joly</PERSON>, v imenu <COMMITTEE COMMID="2857">Odbora za razvoj</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0090">Zadeva: Podnebne spremembe in države v razvoju v okviru konference Združenih narodov o podnebnih spremembah, ki bo potekala v Københavnu</OBJECT><CONTENT><PARA>Z vidika razvoja je treba sporazum o podnebnih spremembah za čas po letu 2012 uskladiti z obstoječimi razvojnimi procesi na mednarodni (npr. razvojni cilji tisočletja) in nacionalni ravni. Kakšne konkretne ukrepe namerava Svet sprejeti, da bi zagotovil jasno povezavo med programi za boj proti revščini ter politikami in strategijami za boj proti podnebnim spremembam v državah v razvoju?</PARA><PARA>Večina sicer omejenih sredstev za boj proti podnebnim spremembam prihaja iz proračuna za uradno razvojno pomoč, torej se v ta namen preusmerjajo sredstva, predvidena za razvoj, zaradi česar razvojni cilji tisočletja morda ne bodo doseženi. Kakšne nove mehanizme načrtuje Svet, da bi zbral dodatna sredstva za boj proti podnebnim spremembam v državah v razvoju in zagotovil, da se bo evropski razvojni sklad uporabljal izključno za razvojno pomoč? Kolikšen delež pričakovanih prihodkov od dražb v sistemu EU za trgovanje z emisijami je Svet pripravljen nameniti za prilagajanje podnebnim spremembam v državah v razvoju? Kateri so najboljši mehanizmi za usmerjanje teh sredstev, tako da bi se spodbujala odgovornost v državah prejemnicah? </PARA><PARA>Sredstva za prilagajanje podnebnim spremembam na evropski ravni se dodeljujejo na številne načine, kar povzroča precejšnje težave tistim, ki so odgovorni za njihovo izvrševanje. Ali Svet namerava spodbuditi uskladitev številnih mehanizmov financiranja, ki že obstajajo na evropski ravni? Kakšni ukrepi so predvideni za to, da bo Globalno zavezništvo proti podnebnim spremembam (GCCA) postalo klirinška hiša za sredstva za prilagajanje v državah v razvoju, s čimer se bo mogoče izogniti novim dvostranskim pobudam EU? In nazadnje, ali bi bil Svet pripravljen v večstranskem okviru konference v Københavnu podpreti oblikovanje mednarodnega davka na finančne transakcije po vzoru &quot;Tobinovega davka&quot;, da bi tako prispevali k financiranju tega prilagajanja? </PARA></CONTENT></QUEST>