<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000040">O-000040/2012</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="96990">Carmen Romero López</PERSON>, <PERSON ID="28338">Antonio Masip Hidalgo</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000040">Zadeva: Razmere v grškem azilnem sistemu</OBJECT><CONTENT><PARA>Razmere na področju azila so v Grčiji že dolgo skrb vzbujajoče. Država je sestavljena iz otokov, katerih meje je zaradi naravnih okoliščin težko nadzirati. Delež priznanih statusov begunca se v njenem sistemu za sprejem azilantov in obravnavno njihovih prošenj približuje 0,6 %, država pa se tudi sooča s hudimi gospodarskimi težavami.</PARA><PARA>Grške oblasti so se konec leta 2010 zavezale k celoviti reformi azilne in migracijske politike ter sprejele nacionalni načrt za upravljanje azila in migracij, v skladu s katerim bi morala EU za naslednja tri leta Grčiji zagotoviti finančne prispevke (redne in izredne) za infrastrukturo, storitve, strokovno znanje in usposabljanje, nadzor in ocenjevanje kakovosti sistema za upravljanje toka priseljevanja, pa tudi nujna sredstva za izvajanje prehodne faze azilnega postopka ter za centre prvega pregleda in sprejema.</PARA><PARA>Iz prvega četrtletnega poročila delovne skupine Komisije za Grčijo (z dne 17. novembra 2010) je razvidno, da so v okviru tega načrta dosegli nekaj napredka, med drugim je bil ustanovljen oddelek za podporo pri prošnjah za azil, povečalo se je število pozitivno rešenih prošenj za azil, ustanovljen pa je bil tudi organ, pristojen za nadzor nad migranti ob njihovem prihodu.</PARA><PARA>Evropski azilni podporni urad (EASO) je v operativnem načrtu Grčiji namenil tudi strokovnjake. Po podatkih nevladnih organizacij, kot sta Zdravniki brez meja in Human Rights Watch, in tudi Komisije pa so humanitarne razmere v centrih za pridržanje v regiji Evros na meji s Turčijo še vedno zelo slabe. Migranti in prosilci za azil so še vedno zaprti v neustreznih razmerah, podpore za migrantske otroke brez spremstva pa je malo ali pa je sploh ni. Kljub temu, da je Agencija za upravljanje meja (Frontex) na tem področju dejavna že od novembra 2010, so se razmere še poslabšale, saj v Grčijo dnevno vstopi 400 migrantov, med katerimi mnogi nimajo osebnih dokumentov.</PARA><PARA>Koliko sredstev namenijo države članice Grčiji za upravljanje z azilom, iz katerih skladov se zagotavljajo ta sredstva in za katere ukrepe?</PARA><PARA>Kako namerava Svet še pomagati grškim organom pri tem, da bi črpali sredstva, ki so jim bila namenjena, izboljšali sprejemne zmogljivosti in zagotovili višji standard za ljudi, ki potrebujejo mednarodno zaščito, ustrezno uporabili sredstva in hitro izboljšali humanitarne razmere v centrih za pridržanje v regiji Evros?</PARA></CONTENT></QUEST>