<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0088">O-0088/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="96883">Eva Joly</PERSON>, v imenu <COMMITTEE COMMID="2857">Odbora za razvoj</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0088">Zadeva: Učinki svetovne finančne in gospodarske krize na države v razvoju in razvojno sodelovanje</OBJECT><CONTENT><PARA>Voditelji držav skupine G20 so priznali, da ima svetovna finančna in gospodarska kriza „nesorazmeren učinek na ranljive ljudi v najrevnejših državah” in da je njihova „kolektivna odgovornost, ublažiti socialne posledice krize”. Ob tem so potrdili obstoječe zaveze glede pomoči ter obljubili nova sredstva, bistveno povečanje krizne pomoči in več sredstev za socialno zaščito v najrevnejših državah. Toda medtem ko je bilo 82 odstotkov sredstev za nova posojila Mednarodna denarnega sklada namenjenih območju Evrope, so jih države v Afriki prejele zgolj 1,6%. Kako namerava Evropska komisija zagotoviti, da bo več teh sredstev prispelo v najrevnejše države?</PARA><PARA>Čeprav bi učinkovit odziv na krizo zahteval nov, zajeten vložek sredstev, se je morala Svetovna banka odzvati predvsem z lastnimi razpoložljivimi sredstvi in zmogljivostmi.</PARA><PARA>Poleg tega so zaradi mednarodne finančne krize močno ogrožene prav mnoge zelo revno države, ki pa verjetno ne bodo prejele podpore Mednarodnega denarnega sklada ali Svetovne banke, ker ne izpolnjujejo zahtev glede kreditne sposobnosti posojilojemalca in dokazila „uspešnosti”. </PARA><PARA>S kakšno strategijo se namerava Komisija odzvati na potrebe teh držav?</PARA><PARA>V mednarodnem odzivu na krizo se kažejo težave z upravljanjem brettonwoodskih institucij, saj tem ne uspe zagotoviti podpore državam v razvoju, ki bi to pomoč najbolj potrebovale. Kako Komisija podpira reforme teh institucij, zlasti da bi državam v razvoju omogočila, da ohranijo lastna sredstva v svojih državah, ter zaustavila nezakonite finančne tokove, ki so pogubni za njihov razvoj? Kako namerava Komisija zagotoviti več posluha za države z nizkimi prihodki, njihovo boljšo zastopanost in več občutka za njihove potrebe v mednarodnih finančnih institucijah?</PARA><PARA>Evropska komisija namerava predčasno za takojšnje ukrepe nameniti 8,8 milijard EUR za razvojno pomoč, proračunsko podporo ter financiranje kmetijstva in je predlagala, da se s 500 milijoni EUR z začasnim mehanizmom FLEX za posebej prizadete države podprejo socialni izdatki v državah v razvoju. Ali ne bi bilo smiselno osredotočiti proračunske podpore na področja, kot so zdravje, dostojno delo, izobraževanje, infrastruktura financiranja, socialne storitve in ekološka rast v obliki sektorske proračunske pomoči? Kako bo Komisija v prihodnjih letih zapolnila vrzel v financiranju, ki je nastala s sedanjo predčasno proračunsko pomočjo?</PARA><PARA>Obseg uradne razvojne pomoči je premajhen, da bi z njim krili potrebe držav v razvoju, ki so se zaradi krize močno povečale. Kakšne inovativne mehanizme financiranja predlaga Komisija in kako namerava zagotoviti, da bodo države članice uporabile obstoječe mehanizme za rešitev tega problema?</PARA></CONTENT></QUEST>