<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0188">O-0188/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28161">Margrete Auken</PERSON>, <PERSON ID="28253">Eva Lichtenberger</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0188">Zadeva: Kriza z odpadki v Kampanji</OBJECT><CONTENT><PARA>Sodišče Evropske unije je 4. marca 2010 ugotovilo, da je Italija kršila zakonodajo EU, ker v Kampanji ni vzpostavila omrežja obratov za odstranjevanje komunalnih odpadkov na način, ki ne ogroža zdravja ljudi in okolja (sodba v primeru C-297/08).</PARA><PARA>Vendar Italija ni sprejela ukrepov, potrebnih za upoštevanje sodbe Sodišča. Komisija je 23. oktobra 2010 izjavila, da so sedanje razmere zelo podobne krizi, ki je izbruhnila leta 2007 in ki je Komisijo privedla do sprožitve postopka za ugotavljanje kršitev proti Italijanski republiki<FNREF FNIDREF="FN1"/>.</PARA><PARA>Katere ukrepe je ali bo Komisija sprejela, da bi zagotovila, da bodo pristojni organi v Italiji učinkovito nadzorovali ustrezno zbiranje, ločevanje in predelavo odpadkov, da ti ne bodo ogrožali zdravja ljudi in okolja, in da bodo regionalni organi predložili verodostojen načrt?</PARA><PARA>Kako Komisija ocenjuje smernice iz načrta, ki ga julija letos predstavil regionalni minister za okolje Romano? Ali Komisija meni, da so smernice dovolj? Če ne, kaj manjka?</PARA><PARA>Kdaj bo Komisija začela postopek po členom 260 proti Italiji, da bi jo doletele kazni, s katerimi bi bili italijanski organi primorani upoštevati sodbo Sodišča, zlasti z dokazili, da so obstoječa odlagališča v skladu z zakonodajo EU in ne ogrožajo zdravja državljanov in okolja?</PARA><PARA>Ali bo Komisija prosila Sodišče za izdajo sodne prepovedi, če bodo obstoječa odlagališča na zaščitenih območjih razširjena ali če bodo odprta nova odlagališča na območjih Natura 2000, kot je nacionalni park vulkana Vezuv?</PARA><FN FNID="FN1">  Izjava komisarja za okolje Janeza Potočnika o razmerah glede odpadkov v Kampanji (Italija), Europa press release, 23. oktober 2010.</FN></CONTENT></QUEST>