<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000229">O-000229/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>v imenu <COMMITTEE COMMID="2862">Odbora za ekonomske in monetarne zadeve</COMMITTEE></TI-AUTHOR></TI><OBJECT OBJID="OBJ000229">Zadeva: Združljivost davčnega sporazuma med Nemčijo in Švico ter davčnega sporazuma med Združenim kraljestvom in Švico z direktivo EU o obdavčitvi dohodka od prihrankov</OBJECT><CONTENT><PARA>Nemčija in Združeno kraljestvo sta nedavno podpisala dvostranska davčna sporazuma s Švico. V skladu s sporazumom med Nemčijo in Švico se zaračuna končni davčni odtegljaj na prihodke od prihrankov, naložb itn. nemških državljanov s švicarskim računom (člen 18). V sporazumu sta predvidena enkratno plačilo za izgubo dohodkov, ki ga bodo najprej plačale švicarske banke, ter tekoči davek na obresti in donos na kapital. Vendar bo davčni odtegljaj vrnjen anonimno zaradi zaščite švicarske bančne tajnosti. Podobne sporazume bodo morda predvidele tudi druge države članice, Francija in Španija o tem že razmišljata.</PARA><PARA>1. Ali Komisija meni, da je davčni sporazum med Nemčijo in Švico, v katerem je predvidena stopnja davčnega odtegljaja 26,375% (člen 18), združljiv z direktivo EU o obdavčitvi dohodka od prihrankov in Sporazumom med ES in Švicarsko konfederacijo o ukrepih, enakovrednih tistim iz direktive EU o obdavčitvi dohodka od prihrankov, v katerem je predviden 35-odstotni davčni odtegljaj? Ali je kreditni sistem iz člena 20 sporazuma zadosten tudi v primerjavi s pristopom Združenega kraljestva z 48-odstotnim davčnim odtegljajem? Ali je Komisija lahko ocenila pogoje iz sporazuma med Združenim kraljestvom in Švico in če jih je, kako ocenjuje določbe sporazuma?</PARA><PARA>2. Kako ta sporazum po mnenju Komisije vpliva na tekoča pogajanja o direktivi EU o obdavčitvi dohodka od prihrankov v Svetu in bolj splošno, kako se ta sporazum sklada z napovedanim ciljem intenzivnejšega davčnega usklajevanja med državami članicami na ravni EU? Ali Komisija in druge države članice sporazum razumejo kot oviro za napredek razvoja direktive EU o obdavčitvi dohodka od prihrankov? Kako bo Komisija ukrepala, da bi zaščitila določbe direktive EU o obdavčitvi dohodka od prihrankov in napredovala pri spremembi te direktive?</PARA><PARA>3. Ali imajo države članice pristojnost glede pogajanj o takšnih dvostranskih sporazumih, čeprav so v direktivi EU o obdavčitvi dohodka od prihrankov že določena pravila za to zadevo? Ali Komisija meni, da bi morala imeti večjo vlogo v predhodni kontroli dvostranskih davčnih sporazumov med državami članicami in tretjimi državami? Ali je Komisija sodelovala pri pogajanjih med Nemčijo/Združenim kraljestvom in Švico in ali je z njo potekalo posvetovanje? Ali si bo Komisija prizadevala za sodelovanje ali posvetovanje pri prihodnjih pogajanjih s tretjimi državami na to temo?</PARA><PARA>4. Kako se sporazum sklada s členom 26 vzorčne konvencije OECD in ali ovira razvoj avtomatske izmenjave podatkov o davčnih zadevah?</PARA></CONTENT></QUEST>