<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0185-R01">O-0185/2010/rev.1</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96755">Sergio Paolo Frances Silvestris</PERSON>, <PERSON ID="4393">Mario Mauro</PERSON>, <PERSON ID="96757">Raffaele Baldassarre</PERSON>, <PERSON ID="36392">Aldo Patriciello</PERSON>, <PERSON ID="4746">Sergio Berlato</PERSON>, <PERSON ID="97195">Giovanni Collino</PERSON>, <PERSON ID="1945">Salvatore Tatarella</PERSON>, <PERSON ID="21818">Paolo Bartolozzi</PERSON>, <PERSON ID="28367">Gabriele Albertini</PERSON>, <PERSON ID="96810">Carlo Fidanza</PERSON>, <PERSON ID="96843">Marco Scurria</PERSON>, <PERSON ID="96775">Lara Comi</PERSON>, <PERSON ID="58758">Elisabetta Gardini</PERSON>, <PERSON ID="96813">Barbara Matera</PERSON>, <PERSON ID="4462">Clemente Mastella</PERSON>, <PERSON ID="96816">Giovanni La Via</PERSON>, <PERSON ID="96733">Antonio Cancian</PERSON>, <PERSON ID="41007">Iva Zanicchi</PERSON>, <PERSON ID="96889">Potito Salatto</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0185">Zadeva: Poplave v petih italijanskih deželah, dodelitev sredstev EU</OBJECT><CONTENT><PARA>Pet dni je minilo od poplav, ki so prizadele pet italijanskih dežel, zlasti Veneto, Furlanijo–Julijsko krajino, Ligurijo, Kalabrijo in dve toskanski pokrajini, Lucco in Masso Carraro; krizne razmere zaradi poplav zahtevajo hitro posredovanje na evropski ravni. Italijanska vlada je že predvidela znatna sredstva, vendar obnova zahteva dodatna prizadevanja. Dežele so odprle tekoče račune za prostovoljne donacije.</PARA><PARA>Stroški znašajo okoli milijarde evrov in to le za zajezitev neposredne škode, temu pa je treba prišteti še sredstva, ki so potrebna za strukturna dela. Širita se strah in zaskrbljenosti zaradi hidrogeološkega in vodnega stanja, poleg tega obstaja nevarnost za sproženje plazov tudi velikega obsega. </PARA><PARA>Več kot 4000 ljudi je razseljenih, prizadetih pa 121 občin in 500 000 ljudi. Uničene so kmetijske površine, utonilo je 150 000 glav vzrejne živine. Kmetijstvo je v petih prizadetih deželah, ki jih je že hudo prizadela gospodarska kriza, popolnoma uničeno.</PARA><PARA>Številna kmetijska gospodarstva so utrpela veliko škodo tudi na poslopjih (kleteh, hlevih, toplih gredah), ki so bila poplavljena. Razmere so tragične tudi v vzrejališčih in nasadih (žitaric, trt, oljk, tobaka, rastlin in cvetja, vrtnin in radiča), ki so bili popolnoma uničeni.</PARA><PARA>Poleg nasadov in vzrejališč je uničenih tudi na tisoče posestev, malih in srednjih podjetij, katerih proizvodni obrati in stroji so zaradi poplav neuporabni. Proizvodni obrati, ki so že bili na hudi preizkušnji zaradi gospodarske krize, so tako začeli propadati, posledice pa bodo brezposelnost, obubožanje ozemlja in dolgoročni učinki te naravne katastrofe.</PARA><PARA>Pregled stanja je že sedaj dramatičen, vendar obstaja nevarnost, da bo nastopila nova huda kriza za proizvodni sektor ter mala in srednja podjetja iz različnih sektorjev. Italijanska vlada je za Veneto, Furlanijo–Julijsko krajino, Ligurijo, Kalabrijo in dve toskanski pokrajini, Lucco in Masso Carraro, razglasila izredne razmere.</PARA><PARA>Komisijo sprašujemo: </PARA><PARA>1. Ali namerava uporabiti solidarnosti sklad, ki je bil leta 2002 ustanovljen ravno za odziv na poplave v srednji Evropi in na najhujše naravne nesreče?</PARA><PARA>2. Katere dodatna evropska sredstva namerava dodeliti in kakšne preprečevalne ukrepe namerava sprejeti na tem področju?</PARA></CONTENT></QUEST>