<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000045">O-000045/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96872">Nadja Hirsch</PERSON>, <PERSON ID="28266">Sophia in 't Veld</PERSON>, <PERSON ID="97086">Sonia Alfano</PERSON>, <PERSON ID="28208">Nathalie Griesbeck</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000045">Zadeva: Vzpostavitev skupnega programa EU za ponovno naselitev beguncev</OBJECT><CONTENT><PARA>Po podatkih UNHCR je treba vsako leto v tretjih državah ponovno naseliti okrog 200.000 beguncev. Medtem ko se vsako leto v ZDA, Kanadi, Avstraliji, Braziliji in Čilu ponovno naseli okrog 100.000 beguncev, se ponovna naselitev v Evropi skoraj ne uporablja: trenutno jo izvaja 10 držav članic, kar obsega skupaj komaj 4500 beguncev, ki jih vsako leto gosti EU.</PARA><PARA>Odbor za državljanske svoboščine, pravosodje in notranje zadeve je na svoji seji 23. februarja 2010 podprl idejo o ambicioznem programu EU za ponovno naselitev in predstavil dva osnutka poročil: enega o sporočilu Evropske komisije o programu EU za ponovno naselitev, drugega o predlaganih spremembah pravil Evropskega sklada za begunce (ESB). Obe poročili sta bili s prepričljivo večino podprti maja 2010, o politični vsebini teh poročil pa je bil med Komisijo, Svetom in EP dosežen pravi konsenz. </PARA><PARA>Skoraj eno leto po glasovanju v Evropskem parlamentu in zaradi nedoločenega roka za dokončanje prve obravnave še vedno čakamo na sklep Sveta, da zaključi postopek soodločanja. Treba je vedeti, da smo izgubili eno leto finančne podpore novim državam gostiteljicam EU. </PARA><PARA>Glede na sedanje razmere v Severni Afriki, kjer se nahajajo nekateri od begunskih taborišč, je bolj kot kdajkoli prej pomembno, da EU začne izvajati program za ponovno naselitev. </PARA><PARA>Ali namerava Svet zaključek tega postopka soodločanja uvrstiti na svoj seznam prednostnih nalog?</PARA></CONTENT></QUEST>