<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0168">O-0168/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="96821">Rui Tavares</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON>, <PERSON ID="96748">Cornelis de Jong</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="96735">Patrick Le Hyaric</PERSON>, <PERSON ID="28134">Eva-Britt Svensson</PERSON>, <PERSON ID="96742">Jean-Luc Mélenchon</PERSON> in <PERSON ID="96881">Elie Hoarau</PERSON>, v imenu skupine <GRPOL GRPOLID="2950">GUE/NGL</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0168">Zadeva: Nova dognanja v zvezi s programom izrednih izročitev obveščevalne agencije CIA in skrivnimi zapori na ozemlju EU</OBJECT><CONTENT><PARA>Mediji so 18. novembra razkrili, da je v Litvi v letih 2004 in 2005 deloval skrivni zapor, v katerem so z mučenjem zasliševali osumljene teroriste Al Kajde. Litovski parlament je sprožil tretjo preiskavo. Litva naj bi privolila v odprtje zapora, potem ko ji je prejšnji ameriški predsednik obljubil podporo pri vstopu v Nato. Poročila Evropskega parlamenta in Sveta Evrope, ki omogočajo ustrezen vpogled v zadevo, so prav tako izpostavila dejstvo, da naj bi ameriške oblasti s pomočjo skrivnega Natovega sporazuma skušale prikriti dejavnosti agencije CIA na evropskih tleh. Na Poljskem so tožilci, potem ko je parlamentarna preiskava zanikala obstoj skrivnih zaporov, sprožili preiskavo o zaporu v bližini nekdanjega vojaškega letalskega oporišča. Italijansko sodišče je 4. novembra obsodilo 23 ameriških agentov in dva člana italijanske obveščevalne službe, ker so v Milanu ugrabili Abu Omarja in ga z letalom prepeljali v Egipt, kjer so ga nato mučili. Vlade so zadevo druga za drugo razglasile kot državno skrivnost. Eden obsojenih agentov agencije CIA je medijem priznal, da so sicer prekršili zakon, a so bile odločitve sprejete v Washingtonu, medtem ko je ameriška administracija izrazila razočaranje nad sodbo italijanskega sodišča. Vlada Združenega kraljestva je večkrat nasprotovala objavi dokaznega gradiva, ki njihovim obveščevalnim službam očita, da so zaslišale prebivalca Združenega kraljestva Binjama Mohameda in bile seznanjene s tem, da so ga agenti agencije CIA mučili. Višje sodišče je 19. novembra že šestič zapored odklonilo zahteve vlade. Oktobra lani sta helikopterja posebnih britanskih enot SAS v skrivni operaciji na birminghamskem letališču pospremila ameriško letalo znamke Gulfstream, ki ga povezujejo z agencijo CIA.</PARA><PARA>Kako namerava Komisija v primeru kršitev temeljnih pravic, do katerih je prišlo na ozemlju EU, poiskati resnico in zadostiti pravici ter zagotoviti, da se te kršitve ne bodo več ponovile? Ali se Komisija strinja s tem, da vpletenost Evrope v kršitve mednarodnega prava in konvencij o človekovih pravicah, skupaj s spodletelimi poskusi iskanja pojasnil in dejstvom, da nihče ni prevzel odgovornosti, močno spodkopavajo politično odgovornost Evrope do državljanov in njen moralni ugled v zunanjepolitičnih odnosih? Ali lahko Komisija posreduje podrobne informacije o tem, kaj je doslej storila, da bi pojasnila obtožbe? Ali je Komisija seznanjena z Natovim sporazumom z dne 4. oktobra 2001? S katerimi ukrepi namerava zagotoviti, da se EU v boju proti terorizmu in pri sodelovanju s tretjimi državami, predvsem z ZDA, ne bo odpovedala demokraciji in temeljnim pravicam? Ali bo Komisija skupaj z državami članicami in ZDA obravnavala ta vprašanja? </PARA></CONTENT></QUEST>