<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000022-R02">H-000022/2011/rev.2</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: februar 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000022">Zadeva: Razvojna politika, memorandum Grčije in obveznosti Komisije</OBJECT><CONTENT><PARA>Gospodarska politika Grčije se izvaja na podlagi memoranduma o soglasju, ki ga je grška vlada podpisala z Mednarodnim denarnim skladom in Evropsko komisijo. Celo njegovi zagovorniki priznavajo, da v okviru memoranduma ali vzporedno z njim ni bil predlagan noben načrt za gospodarski razvoj. Tako se le povečujejo finančne težave, ustvarja se zadušljivo vzdušje, kar ima uničujoče psihološke posledice za notranji trg. Glede na to, da je nacionalni strateški referenčni okvir za obdobje 2007-2013 poglavitni razvojni instrument, ki je za Grčijo vreden približno 24 milijard EUR, ali lahko Komisija odgovori na naslednja vprašanja: ali Komisija v sodelovanju z Grčijo ne more posodobiti nacionalnega strateškega referenčnega okvira za obdobje 2007-2013 ter ga prilagoditi novim razmeram, nastalim z gospodarsko krizo? Ali je pripravljena vsaj pregledati uredbe, ki ga oblikujejo, da bi znižala delež države članice v programih, ki so sofinancirani? Ali namerava Komisija razviti skupne dejavnosti, kot sta na primer turizem in pomoč majhnim podjetjem, ali sprejeti druge socialne ukrepe v korist držav članic in državljanov južne Evrope, ki jih je huje prizadela kriza?</PARA></CONTENT></QUEST>