<QUEST><TI><TI-INTRO>USTNO VPRAŠANJE <QREF QID="H-2009-0334">H-0334/09</QREF></TI-INTRO><TI-SESSION>v času vprašanj, na delnem zasedanju oktobra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="96989">Andres Perello Rodriguez</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0334">Zadeva: Zamude pri predstavitvi direktive o bioloških odpadkih</OBJECT><CONTENT><PARA>Konec leta 2008 je Komisija predstavila zeleno knjigo o ravnanju z biološkimi odpadki, nato pa je sprožila še javni posvet, ki se je končal marca letos. Komisija naj bi decembra sklepe tega posvetovanja, pa tudi predlog oziroma pobudo za strategijo ravnanja z biološkimi odpadki predložila delovni skupini Sveta.</PARA><PARA>Upoštevati je treba naslednje:</PARA><PARA>– presoja vpliva morebitnega zakonodajnega predloga bi morala biti prav tako nared konec leta,</PARA><PARA>– ta zakonodaja je prednostna naloga Sveta, saj je v sklepih s seje 25. junija 2009 o zeleni knjigi zapisal, „da bo izboljšanje ravnanja z biološkimi odpadki na eni strani prispevalo k trajnostnemu ravnanju z viri in izboljšanju varstva tal, na drugi strani pa k boju proti podnebnim spremembam in doseganju ciljev glede preusmeritve z odlagališč, recikliranja in obnovljive energije“.</PARA><PARA>Ali lahko Komisija potrdi, da bo spoštovala predvidene roke in pravočasno pripravila zakonodajni predlog, da ga bo lahko predstavila v začetku leta 2010?</PARA></CONTENT></QUEST>