<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000257">O-000257/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97229">Niccolò Rinaldi</PERSON>, <PERSON ID="96922">Izaskun Bilbao Barandica</PERSON>, <PERSON ID="97131">Giommaria Uggias</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000257">Zadeva: Piratstvo ob obali Somalije in Omana</OBJECT><CONTENT><PARA>Napadi piratov se žal še zmeraj vrstijo. Ugrabljeni sta bili posadki plovil Savina Caylyn in Rosalia D'Amato, na katerih je bilo 11 Italijanov in 32 tujcev. Prvo ladjo so pirati zajeli 8. februarja 2011 ob obali Omana, drugo pa 21. aprila. Italijanska vlada je obljubila, da bo spremljala zadevo in sprejela aktivne diplomatske pobude. Kot kaže, so pirati na začetku zahtevali odkupnino v znesku 20 milijonov ameriških dolarjev. Pozneje so jo znižali na 14 milijonov. Ko je podjetje, za katerega pluje Savina Caylyn, navsezadnje ponudilo 7,5 milijona USD, pirati niso sprejeli zneska, pogajanja pa so se prekinila. Sorodniki ugrabljenih mornarjev so avgusta 2011 zaprosili italijanskega predsednika za pomoč in v medijih objavili slike mornarjev, na katerih je bilo videti, da so bili ti pretepeni.</PARA><PARA>Ker je to vprašanje tudi po osmih mesecih še zmeraj nerešeno in upoštevajoč stanje talcev:</PARA><PARA>1. S katerimi ukrepi lahko visoka predstavnica/podpredsednica pomaga osvoboditi posadki navedenih ladij?</PARA><PARA>2. Mandat operacije ATALANTA zajema ukrepe za preprečevanje piratstva. Kako poskuša visoka predstavnica/podpredsednica izboljšati njeno učinkovitost z ozirom na resnost in pogostost takih dogodkov?</PARA><PARA>3. Koliko ladij, ki so plule pod zastavo EU, je bilo zajetih in kako dolgo so bile zadržane? Koliko ladij je bilo napadenih?</PARA><PARA>4. Kako se namerava Komisija glede na novo zunanjepolitično vlogo EU spoprijeti s težavo piratstva, vključno s pobudo na ravni EU, da bi zagotovili ustrezno mednarodno pravno podlago za učinkovit pregon piratov?</PARA></CONTENT></QUEST>