<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000074">O-000074/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="97137">Sylvie Goulard</PERSON>, <PERSON ID="4243">Dirk Sterckx</PERSON>, <PERSON ID="96683">Carl Haglund</PERSON>, <PERSON ID="4274">Olle Schmidt</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000074">Zadeva: Test izjemnih situacij v bančnem sektorju EU</OBJECT><CONTENT><PARA>Testi izjemnih situacij, ki jih je Odbor evropskih bančnih nadzornikov julija 2010 opravil v sodelovanju s Komisijo, niso uspeli povrniti zaupanja v finančni sektor EU. Na novo ustanovljeni Evropski bančni organ je scenarije in metodologije za svoje teste izjemnih situacij v bančništvu objavil 18. marca 2011. Čeprav se zdi, da so se pri teh testih upoštevale nekatere pridobljene izkušnje iz preteklosti, najbolj črni scenariji, kot je nezmožnost izpolnjevanja finančnih obveznosti, niso bili zajeti.</PARA><PARA>Glede na to, da se bo verodostojnost celotnega evropskega finančnega institucionalnega okvira ocenjevala na podlagi kakovosti izvedbe testiranja, bi Komisiji radi postavili naslednja vprašanja:</PARA><PARA>1. Ali Komisija lahko pojasni, katere so glavne spremembe, s katerimi bi se izognili lanskoletnemu neuspehu pri izvajanju testa izjemnih situacij v bančništvu?</PARA><PARA>2. Ali Komisija lahko pojasni, zakaj se ni bolj pregledno poročalo o stopnji izpostavljenosti bank državnemu dolgu ali dolgovom drugih bank? Zakaj testi izjemnih situacij ne vključujejo najbolj črnih scenarijev?</PARA><PARA>3. Kdaj bo Komisija predložila strategijo za dokapitalizacijo in po potrebi preoblikovanje evropskega bančnega sektorja, ki bo med drugim obravnavala možne čezmejne stranske učinke slabečih finančnih ustanov, kot je to predlagal Parlament v Ferreirovem poročilu o kriznem upravljanju v bančnem sektorju in sveženj finančnega nadzora? Če Komisija ne namerava predložiti takega načrta, ali lahko pojasni zakaj? Kakšne alternativne rešitve ima v načrtu?</PARA></CONTENT></QUEST>