<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000043">O-000043/2012</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="109649">Mikael Gustafsson</PERSON>, <PERSON ID="28182">Kartika Tamara Liotard</PERSON>, <PERSON ID="96820">Marisa Matias</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000043">Zadeva: Poziv k uravnoteženi zastopanosti spolov v izvršnem odboru Evropske centralne banke</OBJECT><CONTENT><PARA>Organizacije za pravice žensk po svetu že več desetletij poudarjajo pomen ravnotežja med spoloma v javnem in zasebnem sektorju. Obžalovanja vredno je dejstvo, da ženske predstavljajo le 18 odstotkov svetovnih političnih organov za sprejemanje odločitev. Ženske povprečno zaslužijo 32 odstotkov manj kot moški sodelavci. 70 odstotkov ljudi, ki živi z manj kot dolarjem dnevno, je žensk. Gre za jasno feminizacijo revščine. Svetovna gospodarska kriza, ki so jo povzročili najbogatejši na svetu, ima daljnosežne posledice za ženske. Družbenoekonomska izključitev žensk na podlagi neutemeljenih diskriminatornih družbenih opredelitev ženske in moške vloge vpliva ne le na ženske in njihove človekove pravice, temveč tudi na razvoj trajnostnih gospodarstev in na varovanje naravnega okolja. </PARA><PARA>Prenizka zastopanost žensk na vseh ravneh gospodarskega odločanja je skrb vzbujajoča težava. Številne države članice EU so sprejele zakonodajne ukrepe, da bi povečale zastopanost žensk v upravnih odborih, po uspešnem vzoru Norveške iz leta 2005. </PARA><PARA>Eden od očitnih primerov neenakosti glede na spol je Evropska centralna banka (ECB): v izvršnem odboru ni ene same ženske (niti v svetu ECB in v razširjenem svetu ECB). </PARA><PARA>Kakšne ukrepe potrebujemo za boj proti taki sistemski napaki v postopku izbora, ko so rezultati nenehno slabi, ko gre za imenovanje kandidatk? </PARA><PARA>Kako si bo Svet prizadeval za bolj uravnoteženo zastopanost spolov v svetu ECB, izvršnem odboru in razširjenem svetu ECB? </PARA><PARA>Svet bi lahko na primer vztrajal na tem, da bi vsaka država članica v izvršni svet ECB imenovala dva kandidata, moškega in žensko.</PARA></CONTENT></QUEST>