<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0169">O-0169/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28367">Gabriele Albertini</PERSON> in <PERSON ID="96747">Arnaud Danjean</PERSON>, v imenu <COMMITTEE COMMID="2856">Odbora za zunanje zadeve</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0169">Zadeva: Pogodba o neširjenju jedrskega orožja</OBJECT><CONTENT><PARA>Kako namerava Svet zagotoviti, da bo imela EU osredotočeno skupno stališče za revizijsko konferenco o Pogodbi o neširjenju jedrskega orožja leta 2010, ki bo zagotovilo njen uspešen izid?</PARA><PARA>Ali namerava za pripravo revizijske konference o tej pogodbi leta 2010 revidirati skupno stališče iz leta 2005? Ali lahko opiše sedanje prednostne naloge za revizijsko konferenco in poroča o izidu sestanka pripravljalnega odbora maja 2009?</PARA><PARA>Kateri ukrepi so bili sprejeti za poglobitev dialoga z novo administracijo ZDA in drugimi jedrskimi silami, da bi se podprl skupni program za zmanjšanje števila jedrskih bojnih glav? Katere so prednostne naloge EU pri izvajanju deklaracije EU-ZDA o neširjenju jedrskega orožja in razorožitvi iz leta 2009?</PARA><PARA>Kako EU izvaja resolucijo varnostnega sveta Združenih narodov 1887 (2009) in ali se za ta namen razmišlja o morebitnih novih posebnih skupnih ukrepih? </PARA><PARA>Ali Svet lahko pove Parlamentu, kako EU sodeluje s tretjimi državami in mednarodnimi organizacijami, da bi jim pomagala izboljšati politike neširjenja jedrskega orožja in nadzor nad izvozom?</PARA><PARA>Kakšno vlogo v zvezi s tem lahko ima ali bo imela klavzula o orožju za množično uničevanje v sporazumih s tretjimi državami?</PARA></CONTENT></QUEST>