<QUEST><TI><TI-INTRO>USTNO VPRAŠANJE <QREF QID="H-2010-0165-R01">H-0165/10/rev.1</QREF></TI-INTRO><TI-SESSION>v času vprašanj, na delnem zasedanju aprila 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="99419">Charalampos Angourakis</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0165">Zadeva: Stavkokaški ukrepi proti egiptovskim ribičem</OBJECT><CONTENT><PARA>Stavkajoči egiptovski ribiči na območju Mihanione v Grčiji so bili žrtev napadov zoper življenje in fizično nedotakljivost, ki so jih izvedli plačanci njihovih delodajalcev, očitno pa je kršena tudi njihova pravica do stavke. Posebej je treba izpostaviti, da je grška Organizacija za zaposlovanje delovne sile (OAED) sprejela lažne izjave delodajalcev o „prostovoljnih odhodih“ stavkajočih, h katerim pa ribiči niso podali soglasja. S tem je bilo omogočeno množično zaposlovanje brezposelnih ribičev, kljub temu da grški zakon št. 1264/82 prepoveduje zaposlovanje v času stavke. Poleg tega je bila sodba o tožbi, ki jo je vložil sindikat egiptovskih ribičev, preložena na 14. april, kar daje lastnikom ladij možnost, da še naprej mirno zaposlujejo stavkokaze.</PARA><PARA>Ali Komisija obsoja te napade delodajalcev na priseljene delavce in dejstvo, da se je OAED spremenila v stavkokaški mehanizem?</PARA></CONTENT></QUEST>