<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0078">O-0078/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: Baroness <PERSON ID="4529">Sarah Ludford</PERSON>, <PERSON ID="23691">Jelko Kacin</PERSON>, <PERSON ID="28262">Henrik Lax</PERSON> in <PERSON ID="28411">Ignasi Guardans Cambó</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0078">Zadeva: Vizumske olajšave za države zahodnega Balkana</OBJECT><CONTENT><PARA>Evropska unija je dala državam zahodnega Balkana jasno perspektivo članstva ter se je preko stabilizacijskega in pridružitvenega procesa obvezala okrepljeno sodelovati s to regijo.</PARA><PARA>Vendar pa vizumske zahteve, ki jih postavlja Evropska unija, resno omejujejo gospodarske, družbene in kulturne izmenjave.  Pravila, ki so v veljavi, niso enaka za različne države, njihov učinek pa je ta, da so države zahodnega Balkana danes bolj izolirane kot kdajkoli prej. Medtem ko so lahko državljani nekdanje Jugoslavije neomejeno potovali v zahodno Evropo, danes 70% univerzitetnih študentov iz Srbije še nikoli ni bilo zunaj svoje matične države.</PARA><PARA>Medtem ko je Evropska komisija pripravila številne predloge za pospešitev in razvoj skupne vizumske politike EU, je celotna slika nejasna in ima nemara tudi nasprotni učinek, saj ukrepi za vizumske olajšave delujejo v nasprotju z nedavnimi odločitvami o vključitvi biometričnih podatkov v vizume ter o uveljavitvi usklajenih in visokih pristojbin za izdajo vizumov v višini 70 EUR.</PARA><PARA>Ali bi bila Komisija pripravljena preučiti možnost, da predstavi celovito belo knjigo o vizumski politiki in vseh njenih vidikih, vključno z ukrepi vizumskih olajšav za države zahodnega Balkana?</PARA><PARA>Ali se Komisija strinja, da mora ta politika temeljiti na postopnem pristopu, s katerim se po določenih stopnjah odpravljajo omejitve za popotovanja, da bi se uresničil dolgoročni cilj, po katerem se vsem državljanom držav zahodnega Balkana omogoči potovati brez vizumov?</PARA></CONTENT></QUEST>