<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000276">O-000276/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96873">Jürgen Creutzmann</PERSON>, <PERSON ID="28477">Fiona Hall</PERSON>, <PERSON ID="96871">Michael Theurer</PERSON>, <PERSON ID="108329">Andrea Zanoni</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000276">Zadeva: Odpravljanje pomanjkljivosti pri izvajanju testa MSP</OBJECT><CONTENT><PARA>V Aktu za mala podjetja je zapisano, da je za Komisijo obvezno, države članice pa so pozvane, da „strogo ocenijo vpliv prihodnjih zakonodajnih in upravnih pobud o MSP („MSP test“) in upoštevajo ustrezne rezultate pri sestavljanju predlogov“. Pomen testa je še dodatno poudarjen zaradi gospodarske in finančne krize. </PARA><PARA>Nedavna študija Evropskega parlamenta o ovirah in najboljši praksi pri izvajanju testa MSP („Barriers and Best Practices in SME Test Implementation“, 2011) je pokazala številne pomanjkljivosti, ki jih je treba odpraviti na ravni držav članic in na ravni EU. Iz študije je razvidno, da šest držav članic testa ali ocen učinka ne uporablja, v drugih šestih državah nekakšen test sicer obstaja, vendar se ne uporablja dosledno. Poleg tega države članice, ki izvajajo test MSP, uporabljajo različne metode, zato testi niso enako kakovostni. Dodatna težava za naprednejše države članice in Komisijo je tudi kakovost testov MSP, ki je med vladnimi službami različna. Komisija in naprednejše države članice imajo smernice za teste MSP, vendar študija opozarja na neskladja med posameznimi vladnimi službami. Službe Komisije v ocenah učinka dosledno uporabljajo test MSP, vendar smernice puščajo manevrski prostor, zaradi katerega se vsebina in kakovost spreminjata. </PARA><PARA>1.  Kako bo Komisija zagotovila doslednejše izvajanje testa MSP v vseh državah članicah?</PARA><PARA>2.  Ali se Komisija strinja s priporočilom, da bi moral biti test MSP obvezen, če zakonodajni predlog zadeva MSP, in sicer na ravni EU in na nacionalni ravni?</PARA><PARA>3.  Kako namerava Komisija zagotoviti doslednejšo kakovost pri svojih testih MSP? Ali meni, da bi bilo primerno uvesti natančnejše smernice ali zunanji nadzor kakovosti?</PARA><PARA>4.  Ali bi morale postati smernice za test MSP obvezne, saj se jih naprednejše države in Komisija ne držijo?</PARA><PARA>5.  S katerimi ukrepi namerava Komisija izboljšati dostop do kakovostnih podatkov za količinsko določanje pričakovanih vplivov na MSP?</PARA><PARA>6.  Ali se je Komisija zaradi večje preglednosti pripravljena zavezati, da bo v ocenah učinka poročala o vseh rezultatih in postopkih testov MSP?</PARA></CONTENT></QUEST>