<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0040">O-0040/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev <PERSON ID="31123">Pedro Guerreiro</PERSON>, <PERSON ID="28511">Bairbre de Brún</PERSON> in <PERSON ID="28514">Kyriacos Triantaphyllides</PERSON>, v imenu skupine <GRPOL GRPOLID="1106">GUE/NGL</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0040">Zadeva: Izzivi regionalne politike glede na finančni okvir za obdobje 2007-2013</OBJECT><CONTENT><PARA>Regionalna politika Skupnosti je glavni instrument za pospeševanje gospodarske in socialne kohezije, saj EU omogoča sprejemanje ukrepov za zmanjševanje regionalnih razlik, pospeševanje konvergence, spodbujanje rasti in zaposlenosti pa tudi prerazporeditev in nadomestilo stroškov notranjega trga za manj razvite države in regije.</PARA><PARA>Dosledna in ustrezno financirana regionalna politika Skupnosti je nujen predpogoj, da EU uspešno prestane večkratne širitve in zagotovi gospodarsko, družbeno in ozemeljsko kohezijo. Bogatejše države članice EU bodo imele zaradi širitve nedvomno precejšnje gospodarske koristi, medtem ko bodo stroški širitve na makroekonomski ravni najbolj prizadeli tako imenovane &quot;kohezijske države&quot;, zlasti Portugalsko in Grčijo, tudi zaradi morebitnega zmanjšanja izdatkov iz strukturnih skladov v okviru proračunskih omejitev in &quot;statističnega učinka&quot;.</PARA><PARA>Je Komisija mnenja, da bodo sredstva, ki jih je namenila za regionalno politiko v svojem predlogu finančnega okvira za obdobje 2007-2013, zadostovala za zagotovitev učinkovite kohezijske politike glede na širitev? </PARA><PARA>S katerimi ukrepi namerava Komisija podpreti &quot;kohezijske države&quot;, ki jih je širitev najbolj prizadela? Ali namerava vzpostaviti posebne programe, ki bodo pripomogli k razvoju in posodobitvi gospodarstva teh držav v okviru razširjene EU, kot je to storila v preteklosti?</PARA><PARA>Ali je Komisija pripravljena podpreti zamisel o polnem nadomestilu za &quot;statistični učinek&quot; oziroma zagotoviti, da bodo regije, ki jih &quot;statistični učinek&quot; zadeva, prejele podporo, do katere bi bile upravičene na podlagi izračunov EU s 15 državami članicami, glede na to, da zaradi širitve ne bi smela biti prikrajšana nobena regija?</PARA></CONTENT></QUEST>