<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0089">O-0089/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="38398">Esther de Lange</PERSON>, <PERSON ID="28228">Albert Deß</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0089">Zadeva: Evropski sektor za krompirjev škrob po letu 2012 </OBJECT><CONTENT><PARA>V strategiji Evropa 2020 je poudarjeno, da mora Evropa spodbujati gospodarstvo, ki bo bolj konkurenčno in okolju prijaznejše ter bo gospodarneje izkoriščala vire. Gospodarstvo na ekološki osnovi, v kateri ima biomasa pomembno vlogo za oskrbo z energijo, gorivom in plinom ter nadomešča surovine v kemični industriji, je nujna prednostna naloga trajnostne gospodarske rasti.</PARA><PARA>Industrija krompirjevega škroba ima lahko v takšnem gospodarstvu pomembno vlogo, saj z razvojem kemije škrobov in bioloških proizvodov za nove trge ter proizvodov, ki prispevajo k trajnostnemu potrošništvu in razvoju v EU, postaja gospodarstvo okolju prijaznejše. </PARA><PARA>Konec podpore EU leta 2012 pomeni, da sektor ne bo več prejemal več kot 160 milijonov evrov podpore. Po pričakovanjih bi tako izgubil do 40 % sedanjih trgov. Ta „trdi pristanek“ lahko pripelje do popolnega uničenja sektorja krompirjevega škroba, čeprav je zmožen in pripravljen, da v prihodnosti deluje na prostem trgu. Današnje stanje, z učinki sedanje ekonomske krize na omenjeno panogo, je samo težava časovne razporeditve.</PARA><PARA>Kako bo Komisija po letu 2012 preprečila uničenje pomembnega sektorja krompirjevega škroba v Evropski uniji?</PARA><PARA>Ali Komisija predvideva uvedbo začasnih ukrepov – v okviru proračuna – , ki bodo omogočali strukturiran „nežen pristanek“ na prostem trgu?</PARA><PARA>Lahko Komisija uvede prostovoljno shemo za prestrukturiranje: podjetja, ki prostovoljno zmanjšajo proizvodno zmogljivost, bi morala dobiti pomoč za prestrukturiranje?</PARA></CONTENT></QUEST>