<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0011">O-0011/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96742">Jean-Luc Mélenchon</PERSON>, <PERSON ID="28407">Willy Meyer</PERSON>, <PERSON ID="96851">Thomas Händel</PERSON>, <PERSON ID="28215">Jacky Hénin</PERSON>, <PERSON ID="96854">Sabine Lösing</PERSON> in <PERSON ID="4466">Ilda Figueiredo</PERSON>, v imenu skupine <GRPOL GRPOLID="2950">GUE/NGL</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0011">Zadeva: Zamude pri zapiranju Guantanama</OBJECT><CONTENT><PARA>Vlada ZDA je razglasila, da zapor Guantanamo ne bo zaprt do 22. januarja, kot je predsednik Obama obljubil ob nastopu funkcije leto poprej. Prizadevanja, da bi nekatere pridržane v Guantanamu sodno preganjali in jih namestili nekje na ozemlju ZDA, so bila doslej neuspešna, tudi zato, ker kongres nasprotuje sprejemanju nekdanjih zapornikov na ameriško ozemlje.</PARA><PARA>Na začetku mandata predsednika Obame je bilo v Guantanamu približno 245 zapornikov. Od takrat je bilo izpuščenih le okrog 30 ljudi, 215 pa jih je še vedno pridržanih: 90 od teh je Jemencev, ki jih ZDA ne morejo vrniti, ker jim ni uspelo skleniti sporazuma o varnosti in rehabilitaciji; za 65 zapornikov velja, da jih je mogoče tožiti pred zveznimi sodišči – vlada je nedavno objavila, da bo pet ljudi, obtoženih sodelovanja v napadih 11. septembra, med njimi Kalida Šejka Mohameda, premestila na zvezna sodišča ZDA zavoljo vložitve tožbe – ali vojaško komisijo; približno 60 so oblasti ZDA dovolile odpust, saj ne predstavljajo nikakršne nevarnosti, vendar jih ni mogoče vrniti, ker bi tvegali mučenje v državi izvora (Uzbekistan, Sirija, Kitajska, Alžirija in Tunizija). Po poročanju medijev bi lahko Obama v prihodnjih tednih razglasil načrt za zaprtje Guantanama, po katerem bi lahko do 90 oseb, osumljenih terorizma, pristalo v „preventivnem“ priporu za nedoločen čas, ker so bili dokazi proti nekaterim od njih pridobljeni z mučenjem ali ker bi javni procesi vključevali in morebiti razkrili mnogo zaupnega gradiva.</PARA><PARA>Na prošnjo vlade ZDA so nekdanje zapornike sprejeli Bermudi in Palau, med evropskimi državami pa Francija, Portugalska, Irska, Belgija, Združeno kraljestvo, Italija in Madžarska.</PARA><PARA>Kako bodo EU in njene države članice še pomagale pri zapiranju Guantanama, tudi s sprejetjem nekdanjih pridržanih? Kako bo Svet oblastem ZDA sporočil evropske skrbi zaradi zamud pri zapiranju Guantanama, zaradi tega, da bi bili lahko zaporniki še naprej pridržani za nedoločen čas in bi se jim sodilo pred vojaškimi komisijami, ter zaradi tega, da bi bila lahko dosojena smrtna kazen? Kako namerava organom ZDA izraziti mnenje, da bi bilo treba celotno ozemlje vrniti Kubi?</PARA></CONTENT></QUEST>