<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0082">O-0082/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4393">Mario Mauro</PERSON>, <PERSON ID="28299">Bogusław Sonik</PERSON>, <PERSON ID="96659">János Áder</PERSON>, <PERSON ID="1941">Roberta Angelilli</PERSON>, <PERSON ID="28422">Alfredo Antoniozzi</PERSON>, <PERSON ID="96757">Raffaele Baldassarre</PERSON>, <PERSON ID="21818">Paolo Bartolozzi</PERSON>, <PERSON ID="4746">Sergio Berlato</PERSON>, <PERSON ID="96799">Piotr Borys</PERSON>, <PERSON ID="28354">Jan Březina</PERSON>, <PERSON ID="28324">Milan Cabrnoch</PERSON>, <PERSON ID="988">Carlo Casini</PERSON>, <PERSON ID="96603">Nessa Childers</PERSON>, <PERSON ID="97195">Giovanni Collino</PERSON>, <PERSON ID="96775">Lara Comi</PERSON>, <PERSON ID="96810">Carlo Fidanza</PERSON>, <PERSON ID="2125">Pat the Cope Gallagher</PERSON>, <PERSON ID="58758">Elisabetta Gardini</PERSON>, <PERSON ID="2025">Françoise Grossetête</PERSON>, <PERSON ID="28275">Małgorzata Handzlik</PERSON>, <PERSON ID="28116">Marian Harkin</PERSON>, <PERSON ID="38605">Iliana Malinova Iotova</PERSON>, <PERSON ID="96782">Sidonia Elżbieta Jędrzejewska</PERSON>, <PERSON ID="96816">Giovanni La Via</PERSON>, <PERSON ID="96788">Krzysztof Lisek</PERSON>, <PERSON ID="4462">Clemente Mastella</PERSON>, <PERSON ID="96813">Barbara Matera</PERSON>, <PERSON ID="96695">Radvilė Morkūnaitė-Mikulėnienė</PERSON>, <PERSON ID="1073">Cristiana Muscardini</PERSON>, <PERSON ID="23705">Miroslav Ouzký</PERSON>, <PERSON ID="97197">Alfredo Pallone</PERSON>, <PERSON ID="28365">Pier Antonio Panzeri</PERSON>, <PERSON ID="96890">Mario Pirillo</PERSON>, <PERSON ID="4436">Gianni Pittella</PERSON>, <PERSON ID="28370">Vittorio Prodi</PERSON>, <PERSON ID="4253">Frédérique Ries</PERSON>, <PERSON ID="96885">Dominique Riquet</PERSON>, <PERSON ID="28352">Zuzana Roithová</PERSON>, <PERSON ID="96819">Licia Ronzulli</PERSON>, <PERSON ID="97196">Oreste Rossi</PERSON>, <PERSON ID="96889">Potito Salatto</PERSON>, <PERSON ID="28404">Matteo Salvini</PERSON>, <PERSON ID="4423">Amalia Sartori</PERSON>, <PERSON ID="96996">Giancarlo Scottà</PERSON>, <PERSON ID="23787">Czesław Adam Siekierski</PERSON>, <PERSON ID="96755">Sergio Paolo Frances Silvestris</PERSON>, <PERSON ID="97018">Theodoros Skylakakis</PERSON>, <PERSON ID="1945">Salvatore Tatarella</PERSON>, <PERSON ID="23894">Anna Záborská</PERSON>, <PERSON ID="41007">Iva Zanicchi</PERSON></TI-AUTHOR></TI><OBJECT OBJID="OBJ0082">Zadeva: Težave pri izvajanju uredbe o prehranskih in zdravstvenih trditvah na živilih</OBJECT><CONTENT><PARA>Uredba o prehranskih in zdravstvenih trditvah na živilih (ES) št. 1924/2006<FNREF FNIDREF="FN1"/> vsebuje izredno dobre elemente, vendar pa še vedno ostaja nekaj nerešenih vprašanj, ki lahko povzročajo težave pri njenem izvajanju. Do največjih težav prihaja zaradi premajhne jasnosti in preglednosti pri merilih za odobritev ali zavrnitev trditev. Nadalje ostaja pravna negotovost v zvezi s tem, kaj je oziroma ni dovoljeno v prehodnih obdobjih. Pri sedanji uporabi lahko pride do izkrivljanja konkurence zaradi sprejemanja trditev preveč postopoma in do nepotrebnih dodatnih stroškov, kar lahko prizadene zlasti mala in srednje velika podjetja. Uredba ne predvideva pravice do pritožbe in pravnih sredstev v primeru zavrnitve trditev iz člena 13, zaradi česar se lahko evropski industrijski sektor ob razširitvi trga malih in srednje velikih podjetij znajde v slabšem konkurenčnem položaju v primerjavi z drugimi izvajalci. Hkrati se bo prehrambeno industrijo s tem odvrnilo od naložb v raziskave in nove proizvode, kar bo vplivalo tudi na možnost izbire potrošnikov. Komisija je na vprašanje za pisni odgovor št. <ANCHOR ID="1" FAMILY="WQ" TYPE="E" YEAR="2009" NUMBER="5764">E-5764/09</ANCHOR>, ki ga je postavil Mario Mauro, dejala, da v času, ko je bil predlog oblikovan (leta 2003), ni bila zahtevana nobena ocena učinka in da uredba predvideva oblikovanje poročila o njenem izvajanju v letu 2013. To poročilo očitno ne zajema ekonomskih posledic za podjetja.</PARA><PARA>Ali Komisija ni mnenja, da bi bilo treba pred sprejetjem končnega ukrepa izvesti novo vmesno oceno ekonomskih učinkov, glede na to, da imajo sklepi, ki se jih je doslej sprejemalo glede uporabe uredbe, še zlasti sprejemanje seznama trditev s prekinitvami, resne ekonomske posledice za podjetja? Kako bo Komisija ob pomanjkanju ocene učinkov na objektiven način ocenila, ali uredba malim in srednje velikim podjetjem prinaša koristi, kot je to navedla v svojem odgovoru na vprašanja drugih kolegov strokovnjakov, ge. Handzlik in g. Brezine? V uvodni izjavi 33 uredbe je zapisano, da mora Evropska agencija za varno hrano malim in sprednje velikim podjetjem nuditi ustrezne tehnične smernice in orodja. Ali Komisija meni, da so zahteve iz uredbe ustrezno izpolnjene, če upoštevamo dejstva, da niso mala in srednje velika podjetja prejela nobenih smernic v zvezi s členom 13 o trditvah, da ni bilo oblikovanega nobenega orodja, s katerim bi tem podjetjem poenostavili izvajanje uredb, ter da je prvo srečanje zainteresiranih strani, ki ga je na to temo organizirala Evropska agencija za varno hrano, potekalo 1. junija 2010 kot zadnje v nizu? Ali je Komisija prepričana, da imajo podjetja dostop do vseh potrebnih informacij od vsega začetka? Če temu ni tako, katere ukrepe namerava sprejeti, da bi nadomestila pomanjkanje smernic? Ali lahko Komisija navede, kako namerava odpraviti negativne posledice, ki jih bo sedanji pristop pri izvajanju uredbe imel na inovacije, naložbe in konkurenčnost evropskega prehrambenega sektorja, še zlasti v luči lizbonskega programa in sedanje gospodarske krize?</PARA><FN FNID="FN1">  UL L 404, 30.12.2006, str. 9.</FN></CONTENT></QUEST>