<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0189">O-0189/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="840">Charles Goerens</PERSON>, <PERSON ID="96670">Louis Michel</PERSON>, <PERSON ID="97019">Ivo Vajgl</PERSON>, <PERSON ID="4335">Marielle De Sarnez</PERSON>, <PERSON ID="39713">Renate Weber</PERSON>, <PERSON ID="96692">Leonidas Donskis</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="96860">Michèle Striffler</PERSON>, <PERSON ID="97293">Georges Bach</PERSON>, <PERSON ID="96838">Cristian Dan Preda</PERSON>, <PERSON ID="28280">Filip Kaczmarek</PERSON>, <PERSON ID="28248">Gabriele Zimmer</PERSON>, <PERSON ID="4751">Bart Staes</PERSON>, <PERSON ID="96815">Judith Sargentini</PERSON>, <PERSON ID="96745">Catherine Grèze</PERSON>, <PERSON ID="2054">Heidi Hautala</PERSON>, <PERSON ID="28174">Thijs Berman</PERSON></TI-AUTHOR></TI><OBJECT OBJID="OBJ0189">Zadeva: Referendum o prihodnjem statusu Južnega Sudana</OBJECT><CONTENT><PARA>9. januarja naj bi potekal referendum o statusu Južnega Sudana v skladu s celovitim mirovnim sporazumom, ki je bil podpisan januarja 2005 v Nairobiju. Evropska unija je aktivno prispevala k izvajanju tega sporazuma.</PARA><PARA>Ob bližanju 9. januarja se kljub temu sprašujemo, ali bo lahko omenjeni referendum potekal v zadovoljujočih razmerah. Tako bi se lahko rok za vpis v volilne imenike – od 14. novembra do 4. decembra – izkazal za prekratkega. Volilna pravica naj bi bila omejena na državljane z Juga, čeprav ti živijo na Severu, medtem ko se državljani s Severa, ki živijo na Jugu, volitev ne bodo mogli udeležiti.</PARA><PARA>Povedati je treba tudi, da bo referendum veljaven le, če se ga bo udeležilo najmanj 60 % vpisanih v volilne imenike. Po poročanjih Organizacije združenih narodov obstaja nevarnost, da bodo severne oblasti število vpisanih v volilne imenike umetno povečale in s tem manipulirale z volitvami. Vprašamo se lahko, če je izvedba referenduma v takšnih razmerah se mogoča.</PARA><PARA>Predsednik Al Bašir zahteva, da se bistveno vprašanje določitve meje med Severom in Jugom reši še pred izvedbo referenduma, predsednik Juga pa želi na vsak način obdržati datum 9. januar in vprašanje meje rešiti po volitvah. Oba sta napovedala možnost ponovnega izbruha nasilja, če njune zahteve ne bodo izpolnjene.</PARA><PARA>Ali visoka predstavnica ne meni, da je nujna mediacija med vpletenima stranema, da bi preprečili poslabšanje razmer?</PARA><PARA>Kako bi lahko EU prispevala k zagotovitvi mirnega poteka referenduma ter trajnosti in varnosti nove države, ki bo morda nastala?</PARA></CONTENT></QUEST>