<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0490">H-0490/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: oktober 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="96738">Sandrine Bélier</PERSON> <GRPOL GRPOLID="1107">(Verts/ALE)</GRPOL></TI-AUTHOR></TI><OBJECT OBJID="OBJ0490">Zadeva: Upoštevanje biotske raznovrstnosti v reformi skupne kmetijske politike</OBJECT><CONTENT><PARA>Parlament je v poročilu, izglasovanem 21. septembra (<ANCHOR ID="1" FAMILY="TA" TYPE="P7-TA" YEAR="2010" NUMBER="0325">P7_TA(2010)0325</ANCHOR>), odločno obsodil neuspeh evropske strategije za zaustavitev izgubljanja biotske raznovrstnosti do leta 2010. Biotska raznovrstnost v kmetijstvu je z vedno bolj intenzivnimi kulturami, naraščajočo uporabo pesticidov in gnojil, povečevanjem obsega kmetijskih gospodarstev in razvojem monokultur še zlasti prizadeta – njeno stanje je resnično zaskrbljujoče.</PARA><PARA>Nujno moramo hitro ukrepati. V poročilu je poudarjeno, da je treba nedvomno sprejeti medsektorski pristop, saj varstvo in obnova našega naravnega bogastva ni zgolj vprašanje okoljske politike, pač pa ga je treba vključiti v vse politike Unije. Kako bomo oblikovali kmetijstvo v prihodnosti, je torej odločilnega pomena.</PARA><PARA>Trajnostna uporaba biotske raznovrstnosti v kmetijstvu od nas zahteva trdno zavzetost, da zagotovimo ekološko trajnostno prihodnost. Reformo skupne kmetijske politike je treba izkoristiti za preusmeritev sedanjih teženj ter zagotovitev varstva in obnove biotske raznovrstnosti. Skladnost z okoljskimi predpisi je pomemben dejavnik teh sprememb.</PARA><PARA>Ali lahko Komisija – glede na neuspela prizadevanja za zaustavitev izgubljanja biotske raznovrstnosti do leta 2010 – navede, kakšna merila za varstvo biotske raznovrstnosti bodo vključena v skupno kmetijsko politiko po letu 2013? Ali bo novo politiko mogoče uporabiti za obnovo biotske raznovrstnosti?</PARA></CONTENT></QUEST>