<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000066">O-000066/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96706">João Ferreira</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000066">Zadeva: Izvrševanje pravil o ladijskem prevozu strupenih odpadkov v države v razvoju</OBJECT><CONTENT><PARA>Države Evropske unije vsako leto ustvarijo ogromne količine strupenih odpadkov. Organizacija za gospodarsko sodelovanje in razvoj ocenjuje, da bi lahko EU do leta 2020 ustvarila 45 % več odpadkov kot v letu 1995. Zaradi tega se povečuje količina pošiljk odpadkov, med katerimi so tudi nevarni odpadki in ki povzročajo tveganje za zdravje ljudi in za okolje. Raziskave kažejo, da so države tretjega sveta postale vodilne namembne države za nevarne odpadke. Afrika na primer postopoma postaja glavna tarča podjetij, ki se ukvarjajo z odstranjevanjem odpadkov. Soočeni z vse večjimi stroški, povezanimi z nadzorom onesnaževanja in varnostnimi standardi na ravni EU, so proizvajalci strupenih odpadkov in posredniki našli priročen zasilni izhod, ki jim omogoča izogibanje tem obveznostim, kar pomeni, da svoje odpadne materiale pošiljajo v države, v katerih je delovna sila poceni, izvrševanje okoljskih predpisov pa je slabo ali ga celo ni. Kljub Baselski konvenciji o prehodu nevarnih odpadkov prek meja in Uredbi o pošiljkah odpadkov (ES) št. 1013/2006 nezakonita izvoz in odlaganje nevarnih odpadkov predstavljata izjemno veliko nevarnost za zdravje in okolje milijonov prebivalcev v državah v razvoju.</PARA><PARA>Ali se Komisija strinja, da se kljub omejitvam, določenim v evropski in mednarodni zakonodaji glede namembnih držav za strupene odpadke, količina proizvedenih ostankov v zadnjih nekaj letih ni zmanjšala, temveč se je celo povečala, temu povečanju pa ni sledilo izvajanje učinkovitih metod za recikliranje odpadkov ali ohranjanje virov?</PARA><PARA>Ali se Komisija zaveda okoljskega, gospodarskega in socialnega vpliva pošiljanja nevarnih odpadkov v te države? Kakšne informacije ali študije ima na razpolago Komisija glede tega vprašanja?</PARA><PARA>Katere ukrepe bo Komisija sprejela, da bi se izognila takšnim razmeram, preprečila ta nezakonita dejanja in zagotovila, da bodo onesnaževalci prevzeli odgovornost za njih? </PARA><PARA>Kakšne instrumente bo Komisija sprejela za pomoč tem državam, da se navedene negativne posledice preobrnejo ter da se zlasti obnovijo prizadeta zemljišča in njihov celovit proizvodni potencial?</PARA></CONTENT></QUEST>