<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000048">O-000048/2012</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96732">Malika Benarab-Attou</PERSON>, <PERSON ID="96662">Franziska Katharina Brantner</PERSON>, <PERSON ID="96750">François Alfonsi</PERSON>, <PERSON ID="107973">Tarja Cronberg</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96858">Marie-Christine Vergiat</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96911">Tanja Fajon</PERSON>, <PERSON ID="96989">Andres Perello Rodriguez</PERSON>, <PERSON ID="28166">Vincent Peillon</PERSON>, <PERSON ID="96952">Sylvie Guillaume</PERSON>, <PERSON ID="39321">Vicente Miguel Garcés Ramón</PERSON>, <PERSON ID="28306">Ana Gomes</PERSON>, <PERSON ID="28148">Françoise Castex</PERSON>, <PERSON ID="22097">Véronique De Keyser</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="97086">Sonia Alfano</PERSON>, <PERSON ID="97019">Ivo Vajgl</PERSON>, <PERSON ID="28208">Nathalie Griesbeck</PERSON>, <PERSON ID="4335">Marielle de Sarnez</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="1892">Carlos Coelho</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000048">Zadeva: Poenostavitev izdajanja vizumov za študente iz držav južnega sosedstva Unije</OBJECT><CONTENT><PARA>Evropski parlament je 10. januarja 2012 gostil konferenco z naslovom Za programa Erasmus in Leonardo da Vinci Euromed. Generalni sekretar Unije evro-sredozemskih univerz (UNIMED), profesor Franco Rizzi, je predložil peticijo za ustanovitev programa Erasmus Euromed, ki jo je podpisalo več kot 4600 državljanov iz 24 evropskih držav ter držav južne obale Sredozemskega morja. Poleg tega je bila na septembrskem zasedanju 2011 v Strasbourgu z zelo veliko večino sprejeta pisna izjava<FNREF FNIDREF="FN1"/> na to temo.</PARA><PARA>Z uvedbo programa Erasmus Euromed bi se lahko Evropska unija konkretno odzvala na veliko povpraševanje po mobilnosti na tem področju. Vendar je pogoj za univerzitetne izmenjave dodelitev vizumov, kar pa ureja stroga in zavezujoča zakonodaja, ki je v posameznih državah gostiteljicah različna. Postopki za pridobitev vizuma so velikokrat nejasni in počasni ter veliko stanejo, v nekaterih primerih pa so celo samovoljni.</PARA><PARA>Evropska komisija je večkrat izjavila, da želi spodbujati univerzitetne izmenjave z državami južnega sosedstva Unije. Komisija je sicer seznanjena s problematiko pridobivanja vizumov, pa vendar ni bila predstavljena nikakršna konkretna in dovolj dosledna rešitev. Tako se lahko vprašamo, ali države članice morda ne menijo, da ima upravljanje migracijskih tokov prednost pred potrebo študentov po mobilnosti.</PARA><PARA>Kaj konkretno Svet predlaga za poenostavitev izdajanja vizumov za študente iz držav južnega sosedstva Unije? Zlasti bi želeli vedeti, ali je Svet pripravljen Komisiji dati soglasje, da to vprašanje vključi v pogajalske direktive, zato da bi sklenili sporazume o poenostavitvi izdajanja vizumov z Marokom, Egiptom in Tunizijo? Ali je pripravljen sprejeti poenostavitev izdajanja vizumov v okviru revizije Direktive 2004/114/ES Sveta z dne 13. decembra 2004 o pogojih za sprejem državljanov tretjih držav za namene študija, izmenjav učencev, neplačanega usposabljanja ali prostovoljnega dela?</PARA><FN FNID="FN1">  Izjava št. 0015/2011.</FN></CONTENT></QUEST>