<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0089">O-0089/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="1309">Brian Simpson</PERSON>, v imenu <COMMITTEE COMMID="2868">Odbora za promet in turizem</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0089">Zadeva: Odškodnina za potnike v primeru stečaja letalske družbe</OBJECT><CONTENT><PARA>V Evropski uniji je od leta 2000 propadlo skupno 77 letalskih družb, nazadnje Sky Europe s sedežem na Slovaškem.</PARA><PARA>V tem primeru, pa tudi v številnih drugih, so potniki kar obtičali; pogosto v počitniških krajih, včasih brez nastanitve, najpogosteje pa so si morali poiskati še let domov. Odškodnina se pogosto ne plača, še posebej izpostavljeni pa so potniki, ki svojega potovanja niso rezervirali s kreditno kartico ali v potovalni agenciji.</PARA><PARA>Splošni položaj na trgu je, da je vse več nizkocenovnih letalskih prevoznikov, katerih delež na trgu počitniških letov je precej velik, počitniških paketov pa je vse manj.</PARA><PARA>Kupce počitniških paketov varuje direktiva o paketnem potovanju (direktiva Sveta 90/314/EGS<FNREF FNIDREF="FN1"/>). Osnovna zavarovalna odgovornost letalske družbe v primeru smrti ali poškodbe je opredeljena v Uredbi št. 2027/97<FNREF FNIDREF="FN2"/>. Zavarovalne zahteve za letalske operaterje za odgovornost do drugih in tretjih oseb zajema Uredba (ES) št. 785/2004<FNREF FNIDREF="FN3"/>, zavrnitev vkrcanja pa Uredba (ES) št. 261/2004<FNREF FNIDREF="FN4"/>.</PARA><PARA>Nikjer v zakonodaji EU pa ni obravnavano varstvo potnikov v primeru nesolventnosti letalske družbe.</PARA><PARA>Kako namerava Evropska komisija zapolniti to vrzel?</PARA><PARA>Ali bo pripravila posebno zakonodajo, ki bo omogočila varstvo potnikov v primeru nesolventnosti letalske družbe? Ali bo predlagala revizijo zakonodaje o stečaju, tako da bo zajela tudi primere, kakršen je Sky Europe? </PARA><PARA>Katere možnosti vidi Komisija, da bi vzpostavili rezervni odškodninski sklad iz prispevkov letalskih operaterjev?</PARA><FN FNID="FN1">  UL L 158, 23.6.1990, str. 59.</FN><FN FNID="FN2">  UL L 285, 17.10.1997, str. 1.</FN><FN FNID="FN3">  UL L 138, 30.4.2004, str. 1.</FN><FN FNID="FN4">  UL L 46, 17.2.2004, str. 1.</FN></CONTENT></QUEST>