<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0025">O-0025/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="33570">Sharon Bowles</PERSON>, v imenu <COMMITTEE COMMID="2862">Odbora za ekonomske in monetarne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0025">Zadeva: Davki na finančne transakcije</OBJECT><CONTENT><PARA>Evropski svet je poudaril, kako pomembno je, da se obnovi gospodarski in družbeni dogovor med finančnimi institucijami in družbo, ki ji služijo, ter se zagotovi, da bo javnost deležna uspehov razcveta in zaščitena pred tveganji. Evropski svet je v zvezi s tem spodbudil MDS, naj v svojem poročilu preuči različne možnosti, med drugim tudi globalno obdavčitev finančnih transakcij. Evropski svet je glede na to tudi pozval Svet in Komisijo, naj opredelita ključna načela, ki jih bo treba spoštovati v novi svetovni ureditvi.</PARA><PARA>Predsednik Barroso je na zasedanju Parlamenta 15. decembra 2009 izjavil, da meni, da je svetovni davek na finančne transakcije zelo dobra zamisel, zlasti v zvezi z inovativnim financiranjem politik na področju podnebnih sprememb. Prav tako je obvestil Parlament, da je Komisija dejavna na tem področju, da bi v ustreznem času pripravila predloge.</PARA><PARA>Poleg tega je MDS v okviru zahtev z vrhunskega srečanja G-20 v Pittsburghu 24. in 25. septembra 2009 zbiral mnenja javnosti o vprašanju obdavčenja v finančnem sektorju.</PARA><PARA>Glede na opisano ozadje in v zvezi z oceno EU o vpeljavi in posledicah morebitnega davka na finančne transakcije na ravni EU in na globalni ravni, bi Komisija lahko pojasnila: </PARA><PARA><LIST TYPE="OL"><ITEM>s kakšnimi možnostmi se trenutno ukvarja v povezavi z vpeljavo davka na finančne transakcije;</ITEM><ITEM>kakšne prednosti in slabosti vidi v možnostih v zvezi z globalnim ali evropskim davkom na finančne transakcije, vključno z izvedljivostjo in oblikami tega davka;</ITEM><ITEM>ali bi pripravila predlog, če bi se izkazalo, da naši glavni partnerji ne uvajajo takšnega davka;</ITEM><ITEM>ali bi bili lahko davki na finančne transakcije dopolnilno regulativno orodje v okviru reform finančnih trgov;</ITEM><ITEM>ali bi lahko takšne davke uporabili za to, da bi omogočili dolgoročno usmerjen finančni sistem;</ITEM><ITEM>kakšno je njeno trenutno mnenje o tem, kako bi bilo treba dodeliti ustvarjene prihodke;</ITEM><ITEM>ali se bo zavezala časovnemu načrtu za oddajo analitične študije in ocene učinka ter po potrebi pripravila predlog?</ITEM></LIST></PARA></CONTENT></QUEST>