<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000114">H-000114/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: april 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000114">Zadeva: Sodelovanje malih in srednjih podjetij pri evropskih raziskavah in inovacijah</OBJECT><CONTENT><PARA>9. februarja 2011 je Komisija objavila zeleno knjigo z naslovom „Spremeniti izzive v priložnosti: na poti k skupnemu strateškemu okviru za financiranje raziskav in inovacij v EU“. Komisija bo torej po javnih posvetovanjih izdelala skupen strateški okvir, s katerim bo skušala usmeriti raziskovalne in inovacijske dejavnosti, da bi našle rešitve za izzive današnje družbe, poenostaviti postopke za dostop do evropskih sredstev za raziskave in inovacije, skrajšati čas med rezultati raziskav in njihovim trženjem ter bolje vključiti evropska podjetja v raziskovalne in inovacijske dejavnosti. V strategiji Evropa 2020 si je Evropska unija zastavila cilj, da bo do leta 2020 3 % BDP namenila raziskavam in razvoju. Ker lahko zasebni sektor zgolj omejeno financira raziskave in inovacije, s katerimi ukrepi namerava Komisija spodbuditi njegovo sodelovanje pri financiranju raziskav in inovacij v Evropi? S katerimi ukrepi namerava Komisija malim in srednjim podjetjem pomagati pri premagovanju težav, s katerimi se srečujejo pri pridobivanju evropskih sredstev za raziskave in inovacije? Ali namerava Komisija v evropskih skladih določiti kvote, rezervirane za mala in srednja podjetja?</PARA></CONTENT></QUEST>