<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0125">O-0125/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1289">Proinsias De Rossa</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0125">Zadeva: Socialne storitve splošnega pomena</OBJECT><CONTENT><PARA>Unija si prizadeva za blaginjo njenih narodov in trajnostni razvoj Evrope, ki temelji na uravnoteženi gospodarski rasti in stabilnosti cen, ter za visoko konkurenčno socialno tržno gospodarstvo, usmerjeno v polno zaposlenost in socialni napredek (člen 3, Pogodba o Evropski uniji). Vlade držav članic, nacionalni parlamenti in Evropski parlament so na zahtevo svojih volivcev okrepili pravno podlago za socialne storitve splošnega pomena. Člen 9 Pogodbe o delovanju Evropske unije navaja, da Unija „pri opredeljevanju in izvajanju svojih politik in dejavnosti [...] upošteva zahteve, ki so povezane s spodbujanjem visoke stopnje zaposlenosti, zagotavljanjem ustrezne socialne zaščite, bojem proti socialni izključenosti in visoko stopnjo izobraževanja in usposabljanja ter varovanjem človekovega zdravja“. Parlament, Komisija in Svet morajo zagotoviti uveljavitev teh novih določb v kar največji meri, da bi socialne storitve splošnega pomena vključili v naš evropski socialni in ekonomski model. Oblasti v državah članicah, tako nacionalne, regionalne kot lokalne, potrebujejo tudi pravno varnost.</PARA><PARA>Ali torej Komisija priznava, da potrebujemo novo večstransko delovno skupino na visoki ravni, če želimo v celoti uresničiti nove določbe Pogodb o okrepljeni socialni razsežnosti Evrope ter zagotoviti proaktivno izvajanje teh določb in odpraviti težave, s katerimi se nekateri izvajalci socialnih storitev splošnega pomena soočajo zaradi sedanje razlage pravil enotnega trga?</PARA><PARA>Cilj in mandat takšne delovne skupine bi bil usmerjanje postopnega izvajanja političnih in pravnih prilagoditev, ki so potrebne za polno uresničitev socialne in ekonomske vloge socialnih storitev splošnega pomena v evropski družbi, kot predvideva Lizbonska pogodba. Takšni delovni skupini bi lahko predsedoval komisar za socialne zadeve, vključevala pa bi lahko predstavnike generalnih direktoratov za konkurenco, enotni trg, ekonomske in finančne zadeve, Parlamenta, Sveta, Odbora regij, socialnih partnerjev in organizacij civilne družbe. Njen mandat bi lahko trajal dve leti, po izteku pa bi sledil pregled.</PARA></CONTENT></QUEST>