<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000278">O-000278/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96902">Maria do Céu Patrão Neves</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="96790">Marek Józef Gróbarczyk</PERSON><BRK/>v imenu skupine <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000278">Zadeva: Prispevek skupne ribiške politike k ustvarjanju javnih dobrin</OBJECT><CONTENT><PARA>Glavne dejavnosti ribiškega sektorja so ribolov, predelava in trženje rib. Poleg svoje glavne naloge, torej oskrbovanja trga z visokokakovostnimi beljakovinami, ima ribištvo danes tudi širšo vlogo, ki prinaša dodatne socialne, ekonomske in kulturne koristi.</PARA><PARA>Ribiška industrija se je poleg ribolova in sorodnih dejavnosti razširila na vrsto različnih področij, kot so ribiški turizem (rekreacijski ribolov), spodbujanje obalnega turizma, kar širi vpliv ribištva na družbeno-kulturno identiteto obalnih skupnosti, ter ribogojstvo za obnovo populacij v morjih in rekah ali za proizvodnjo kakovostnih živil, ki lahko oskrbuje evropski trg.</PARA><PARA>Tako se je v zadnjih desetletjih pokazalo večfunkcionalno znanje v ribiškem sektorju, ki je danes povezan s širokim nizom dejavnosti, ki lahko posredno ali neposredno ustvarjajo delovna mesta, spodbujajo socialno-ekonomski razvoj obalnih območij ter krepijo kulturno dediščino teh regij. Vpliv ribištva na gastronomijo, folkloro, muzeologijo in književnost je očiten.</PARA><PARA>Ob upoštevanju navedenih dejstev je ribiški sektor skladen s strategijo Evropa 2020 (strategija za pametno, trajnostno in vključujočo rast, KOM(2010)2020), ki poziva k trajnostni rasti ob spodbujanju bolj zelenega in konkurenčnega gospodarstva z učinkovitejšo uporabo virov, ter k bolj vključujoči rasti z razvijanjem gospodarstva z visoko zaposlenostjo, ki zagotavlja socialno in teritorialno kohezijo. Poleg tega ribiški sektor podpira cilje Rio+20 za zeleno gospodarstvo (KOM(2011)0363).</PARA><PARA>1.  Je Komisija seznanjena z večfunkcionalno razsežnostjo ribištva ter njegovim prispevkom k javnim dobrinam ter k ciljem strategije 2020 in Rio+20?</PARA><PARA>2.  Kako bo Komisija vključila dodano vrednost ribištva v reformo skupne ribiške politike?</PARA></CONTENT></QUEST>