<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0074">O-0074/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1037">Reimer Böge</PERSON><BRK/>v imenu <COMMITTEE COMMID="2860">Odbora za proračun</COMMITTEE></TI-AUTHOR></TI><OBJECT OBJID="OBJ0074">Zadeva: Pregled večletnega finančnega okvira 2007-2013</OBJECT><CONTENT><PARA>Z Lizbonsko pogodbo je Unija dobila nove prednostne naloge, med drugim na področju zunanjega delovanja, športa, vesolja, podnebnih sprememb, energije, turizma in civilne zaščite. Člen 311 Pogodbe o delovanju Evropske unije predvideva, da Unija zagotovi potrebna sredstva za doseganje svojih ciljev in izvajanje svojih politik. V izjavi št. 3, priloženi Medinstitucionalnemu sporazumu z dne 17. maja 2006 o proračunski disciplini in dobrem finančnem poslovodenju,<FNREF FNIDREF="FN1"/> je zapisano: <I>„V skladu s sklepi Evropskega sveta je bila Komisija pozvana, naj pripravi celovit in obsežen pregled, ki bo zajemal vse vidike porabe EU, vključno s skupno kmetijsko politiko, in sredstev EU, vključno z zmanjšanjem za Združeno kraljestvo, ter o tem poroča v letu 2008/2009.“</I> Poleg tega točka 4 medinstitucionalnega sporazuma predvideva prilagoditev večletnega finančnega okvira 2007–2013, <I>„če se Pogodba [...] spremeni tako, da ima sprememba proračunske posledice“</I>.</PARA><PARA>Komisija je organizirala široko javno posvetovanje o financah EU v luči sklepov Evropskega sveta 15. in 16. decembra 2005, ki jo je pozval, naj opravi celovit in obsežen pregled vseh vidikov odhodkov in virov EU.</PARA><PARA>V zadnjih štirih letih trenutnega večletnega finančnega okvira je bilo letne proračune mogoče sprejeti samo z uporabo obstoječih razlik do zgornje meje ali z uporabo instrumentov, predvidenih v medinstitucionalnem sporazumu za financiranje prednostnih nalog EU, kot so na primer Galileo, instrument za hrano in evropski načrt za oživitev gospodarstva. <I>Razlike do zgornje meje so v vseh razdelkih večletnega finančnega okvira zelo majhne, in tako bo ostalo tudi v letih 2011–2013. Razlika </I>v razdelku 2 (kmetijstvo) v prihodnjih letih skoraj ne bo več dopuščala manevrskega prostora,<I> razliki v razdelkih 1a in 4 sploh ne omogočata več odzivanja na nepredvidene potrebe, razliki v razdelkih 3b in 5 pa sta prav tako čedalje manjši.</I></PARA><PARA>Večletni finančni okvir je treba torej pregledati, da se zagotovijo dodatna sredstva, potrebna za uresničevanje prednostnih nalog, povezanih s politikami iz Lizbonske pogodbe, pa tudi za druge pobude, da bo EU lahko izpolnila svoje zaveze in pričakovanja državljanov. Ker potreba po pregledu neposredno izhaja iz uvedbe Lizbonske pogodbe, bi bilo treba nanjo odgovoriti v okviru paketa ukrepov za prilagoditev obstoječih proračunskih struktur zahtevam Lizbonske pogodbe.</PARA><PARA>Lizbonski pregled mora zajemati tudi tehnične in politične prilagoditve obstoječega medinstitucionalnega sporazuma in večletnega finančnega okvira na podlagi poročila o delovanju medinstitucionalnega sporazuma in revizije nekaterih obstoječih proračunov za večletne programe, dogovorjenih do leta 2013 .</PARA><PARA>Člen 312 Pogodbe o delovanju Evropske unije navaja, da Svet sprejme uredbo o večletnem finančnem okviru. Ta naj bi določbe obstoječega medinstitucionalnega sporazuma o proračunski disciplini uskladila z zahtevami Pogodbe.</PARA><PARA>Ali se Svet strinja, da je treba pregledati obstoječi finančni okvir, da se uresniči sklepe Evropskega sveta z dne 15. in 16. decembra 2005 in okvir uskladi z zahtevami Lizbonske pogodbe? Kako namerava Svet zagotoviti finančna sredstva za pobude iz strategije Evropa 2020, pa tudi za različne pobude in politične zaveze, ki jih je sprejel za obdobje trenutnega in prihodnjega finančnega okvira?</PARA><PARA>Ali se Svet strinja, da je treba pri omenjenem pregledu dosledno in smiselno spoštovati določbe iz člena 312(5) Pogodbe o delovanju Evropske unije, pri čemer se morajo o spremembah zgornjih meja večletnega finančnega okvira vse institucije sporazumeti v strukturiranem političnem dialogu s Parlamentom, v katerem bodo želje slednjega v celoti upoštevane?</PARA><FN FNID="FN1">  UL C 139, 14.6.2006, str. 1.</FN></CONTENT></QUEST>