<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000015">O-000015/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96812">Juan Fernando López Aguilar</PERSON><BRK/>v imenu <COMMITTEE COMMID="2875">Odbora za državljanske svoboščine, pravosodje in notranje zadeve</COMMITTEE></TI-AUTHOR></TI><OBJECT OBJID="OBJ000015">Zadeva: Zelena knjiga o pravici do združitve družin državljanov tretjih držav, ki živijo v EU (Direktiva 2003/86/ES)</OBJECT><CONTENT><PARA>1.  Direktiva Sveta 2003/86/ES z dne 22. septembra 2003 o pravici do združitve družin v členu 19 določa: „V rednih časovnih presledkih in prvič najkasneje 3. oktobra 2007 Komisija poroča Evropskemu parlamentu in Svetu o uporabi te direktive v državah članicah“. Na tej osnovi je nastalo poročilo Komisije Parlamentu in Svetu o uporabi Direktive 2003/86/ES o pravici do združitve družin z dne 8. oktobra 2008, v poročilu pa je Komisija napovedala, da bo sprožila širše posvetovanje v obliki zelene knjige o prihodnosti režima združevanja družin. Zelena knjiga je bila sprejeta 5. novembra 2011. Ali lahko Komisija natančnejše predstavi razloge, zakaj je do objave zelene knjige prišlo prav v tem času?</PARA><PARA>2.  Poročilo o izvajanju in zelena knjiga sta opozorila na težave in pomanjkljivosti izvajanja na nacionalni ravni. Opozorila sta na težave pri prenosu direktive, zaključila pa z ugotovitvijo, da imajo države članice preveč proste roke pri uporabi izbirnih določb. Kaj je Komisija že storila za odpravo pomanjkljivosti direktive? Ali je sprožila kakšen postopek za ugotavljanje kršitev, kot to predvideva člen 258 PDEU? Če tega ni storila, ali lahko pojasni, zakaj ne? Ali meni, da je potrebno boljše izvajanje ali nezavezujoči akti (npr. smernice)? </PARA><PARA>3.  Direktiva posega na področje politike priseljevanja EU in se veže na občutljiva vprašanja človekovih pravic, kot je pravica do zasebnega in družinskega življenja in pravica sklepanja zakonske zveze in ustvarjanja družine (člena 7 in 9 Listine Evropske unije o temeljnih pravicah). </PARA><PARA>- Ali Komisija meni, da so jamstva v direktivi dovolj velika, da zagotavljajo zaščito omenjenih pravic? </PARA><PARA>- Kako Komisija ocenjuje postopke nekaterih držav članic glede uporabe določbe, po kateri sta zakonec ali izvenzakonski partner in otrok, ki je dosegel polnoletnost, do nevezanega dovoljenja za prebivanje upravičena najkasneje po petih letih bivanja?</PARA><PARA>4.  Nekatere države članice so sprejele omejevalne ukrepe, ena od njih pa je zahtevala spremembo direktive, češ da so spremembe potrebne zaradi preprečevanja njene zlorabe. Ker bi vsaka takšna omejitev še bolj vplivala na pravico do družinskega življenja, kot jo priznavajo mednarodni instrumenti o človekovih pravicah, ali ima Komisija podatke o tej točki oziroma ali ji je katera od držav članic posredovala podatke, ki bi utemeljevali tovrstne pomisleke?</PARA></CONTENT></QUEST>