<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000174">O-000174/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000174">Zadeva: Zadušitev protestov v podporo Tibetu ob obisku kitajskega predsednika vlade Wena Jiabaa na Madžarskem</OBJECT><CONTENT><PARA>Ob obisku kitajske delegacije na visoki ravni pod vodstvom predsednika vlade Wena Jiabaa 25. junija 2011 na Madžarskem je bilo vsaj sedmim osebam, članom tibetanske nevladne organizacije ali s tibetanskim izvorom, brez utemeljitve naročeno, naj se zglasijo na uradu za priseljevanje in državljanstvo. Vsi na Madžarskem zakonito živijo in delajo.</PARA><PARA>Na uradu se je zglasil samo Namgyal Cevang, ki so ga pridržali, dokler ni kitajska delegacija zapustila Budimpešte.</PARA><PARA>Predsednik vlade Viktor Orban je za tisk izjavil, da Madžarska občuduje kitajski prispevek k blaginji in napredku svojih državljanov ter svetu, zaradi česar si prizadeva, da bi se učili od Kitajske. </PARA><PARA>V odgovoru na ustno vprašanje v madžarskem parlamentu pa je predsednik vlade 27. junija 2011 dejal, da Madžarska tudi v prihodnje ne bo trpela nobene oblike protesta, ki bi lahko z motenjem uradnih obiskov pomembnih tujih predstavnikov škodila strateškim državnim interesom. Poslanci iz njegove stranke so z izjavo istega dne obsodili dejanje urada za priseljevanje in državljanstvo, saj naj bi bilo neustavno in v nasprotju s temeljnimi pravicami.</PARA><PARA>Ali se Komisija strinja, da bi bilo treba samovoljno pridržanje Namgyala Cevanga v uradu za priseljevanje in državljanstvo obravnavati kot kršitev člena 5 Evropske konvencije o varstvu človekovih pravic in temeljnih svoboščin? Lahko Komisija opiše svoje razmišljanje o tem?</PARA><PARA>Se Komisija strinja, da je izjava predsednika vlade Viktorja Orbana v nasprotju s členom 6(3) Pogodbe o Evropski uniji, v katerem je navedeno, da so temeljne pravice, kakor jih zagotavlja Evropska konvencija o varstvu človekovih pravic in temeljnih svoboščin, del splošnih načel prava Unije, poleg tega pa pomeni kršitev členov 11 in 12 Listine o temeljnih pravicah ter členov 19 in 21 Mednarodnega pakta o državljanskih in političnih pravicah, ki ju je Madžarska podpisala? Katere ukrepe namerava sprejeti Komisija?</PARA></CONTENT></QUEST>