<QUEST><TI><TI-INTRO>USTNO VPRAŠANJE Z RAZPRAVO <QREF QID="O-2004-0082">O-0082/04</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="1407">Stephen Hughes</PERSON>, v imenu <COMMITTEE COMMID="814">Odbora za zaposlovanje in socialne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0082">Zadeva: Odpoved delovnega razmerja jezikovnim učiteljem pri Komisiji</OBJECT><CONTENT><PARA>9. junija 2004 je kolegij Komisije sklenil nenadoma odpovedati delovno razmerje 43 učiteljem, ki so imeli po belgijski zakonodaji sklenjeno pogodbo za nedoločen čas. Jezikovni učitelji so pred tem za Komisijo delali med 20 in 30 let. Komisija je tristranski sporazum iz leta 1997, ki so ga podpisali g. Liikanen (za Komisijo), g. Trumpf (za Svet) in g. Samland (za Parlament), prekršila s tem, da ni upoštevala določila glede spoštovanja pogodb učiteljev do njihove upokojitve. <BRK/></PARA><PARA>Ali je Komisija pred enostransko   kršitvijo tristranskega sporazuma o zadevi obvestila Svet in Parlament   in se z njima posvetovala? Če da, kdaj? <BRK/></PARA><PARA>Kdaj je Komisija o odpovedi   delovnega razmerja obvestila predstavnike učiteljev, sindikalne predstavnike   in tamkajšnji odbor zaposlenih in na kakšen način? <BRK/></PARA><PARA>Kakšno obvestilo je   poslala predstavnikom učiteljev, sindikalnim zastopnikom in tamkajšnjemu   odboru zaposlenih? <BRK/></PARA><PARA>Ali Komisija meni, da   je način, s katerim se je lotila zadeve, zgleden primer dobre prakse   kar zadeva predhodnega posvetovanja in določil o pravočasnem obveščanju? <BRK/></PARA><PARA>Ali Komisija meni, da   se polno zaveda lastne socialne odgovornosti do prizadetih učiteljev? <BRK/></PARA><PARA>Ali Komisija lahko pojasni   mnenja, ki jih je njena pravna služba pripravila o odpovedi delovnega   razmerja učiteljem, kot je to želel GD ADMIN, ter predloži njihove kopije? <BRK/>   <BRK/></PARA></CONTENT></QUEST>