<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000011">O-000011/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4531">Jean Lambert</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON>, <PERSON ID="96821">Rui Tavares</PERSON>, <PERSON ID="97017">Ulrike Lunacek</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="96909">Michail Tremopoulos</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000011">Zadeva: Položaj migrantov in prosilcev za azil v Grčiji</OBJECT><CONTENT><PARA>Sodišče Evropske unije in Evropsko sodišče za človekove pravice sta Grčijo v številnih zadevah obsodili zaradi kršenja temeljnih pravic v povezavi s tem, kako ravna s prosilci za azil. Septembra 2010 je Grčija predložila Komisiji svoj nacionalni načrt za upravljanje z azilom in migracijami, v skladu s katerim bi morala EU za naslednja tri leta zagotoviti Grčiji finančne prispevke (redne in izredne) za infrastrukturo, storitve, strokovno znanje in usposabljanje, nadzor in ocenjevanje kakovosti sistema za upravljanje toka priseljevanja, pa tudi zagotoviti nujna sredstva za izvajanje prehodne faze azilnega postopka ter za centre prvega pregleda in sprejema.</PARA><PARA>Leto in pol pozneje ostaja položaj prosilcev za azil in migrantov, ki vstopajo v Evropo preko regije Evros, zelo zaskrbljujoč, saj prihaja do smrtnih žrtev in nespoštovanja temeljih pravic oseb, otroci pa so še vedno zaprti v grozljivih pogojih. Istočasno je Grčija ukrepala zelo hitro in na meji s Turčijo razporedila vojsko ter ob tej meji začela graditi ograjo in jarek, medtem ko na primer gradnja sprejemnih centrov zelo zaostaja za načrti. Zdi se, da imajo Grški organi težave pri črpanju sredstev, namenjenih izboljšanju njihovega azilnega sistema.</PARA><PARA>1.  Kako Komisija ocenjuje grški nacionalni načrt? Ali so bile ugotovljene pomanjkljivosti? Katere so glavne ovire pri izvajanju nacionalnega načrta?</PARA><PARA>2.  Koliko sredstev Komisija in države članice namenijo Grčiji za upravljanje z azilom in migracijami, iz katerih skladov se zagotavljajo ta sredstva in za katere ukrepe?</PARA><PARA>3.  Kako namerava Komisija zagotoviti, da bodo grški organi razpoložljiva sredstva uporabili za izboljšanje sprejemnih zmogljivosti in zagotavljanje višjega standarda za ljudi, ki potrebujejo mednarodno zaščito?</PARA></CONTENT></QUEST>